Umur Sudah Cecah 35 Tahun? Pergilah Buat Ujian Diabetes, Lagi-lagi Yang Ada Masalah Ini!

Ramai daripada kita sebenarnya mungkin tidak menyedari bahawa kita menghidap diabetes. Ini kerana kita tidak pernah membuat pemeriksaan diabetes sehinggalah tanda diabetes mula muncul.
Bilakah kita sepatutnya membuat pemeriksaan kencing manis ini?

Untuk mendapatkan lebih banyak info tentang Kencing Manis, sila dapatkan
di sini
.

Kadar kekerapan penyakit kencing manis di Malaysia

Berdasarkan kajian oleh Kementerian Kesihatan Malaysia, dianggarkan sekitar 3.5 juta individu telah disahkan menghidap penyakit diabetes di negara ini.

Ini tidak termasuk mereka yang mempunyai penyakit ini tetapi belum lagi dikesan atau disahkan.

Ini menjadikan sekitar 1 bagi setiap 5 penduduk di Malaysia mempunyai penyakit kencing manis.

Sebelum ini, penyakit diabetes atau kencing manis ini merupakan jenis ‘penyakit orang tua’, kerana kekerapan ia berlaku adalah lebih tinggi dalam kalangan mereka yang telah berusia.

Namun, trend terkini menunjukkan bahawa golongan kanak-kanak dan remaja juga mengalami peningkatan bagi kes diabetes di seluruh dunia.

Tidak dinafikan bahawa terdapat kes diabetes yang berlaku dalam kalangan kanak-kanak atau remaja yang berpunca daripada faktor genetik.

Namun, pada hari ini, kebanyakannya berpunca daripada faktor pemakanan dan gaya hidup yang amat tidak sihat.

Oleh sebab itu, wujud cadangan agar pemeriksaan kencing manis ini dilakukan pada peringkat umur yang lebih awal.

Bagaimana pemeriksaan diabetes dijalankan?

Terdapat beberapa kaedah yang akan digunakan sebagai pemeriksaan kencing manis di hospital atau klinik.

Berikut adalah kaedah pemeriksaan diabetes yang digunakan oleh doktor perubatan:

Pemeriksaan gula darah

Bagi mereka yang berisiko untuk mendapat penyakit diabetes tetapi tidak menunjukkan sebarang simptom penyakit ini, ujian kapilari darah akan dilaksanakan.

Kaedahnya adalah dengan mengambil sampel darah daripada hujung jari dan diuji dengan menggunakan mesin gula darah atau glukometer.

Sekiranya bacaan yang diperoleh itu menunjukkan nilai lebih daripada 5.6, maka anda perlu menjalani satu lagi ujian iaitu ujian plasma glukosa.

Melalui kaedah ini, darah akan diambil dengan kadar yang lebih banyak iaitu melalui urat darah anda.

Ujian gula darah berpuasa atau FBS

Ujian ini akan dilakukan setelah anda diminta oleh doktor untuk berpuasa semalaman atau dalam tempoh 8 hingga 12 jam.

Sewaktu berpuasa, paras gula darah dalam tubuh akan meningkat namun akan kembali ke tahap yang normal melalui hormon insulin bagi mereka yang tidak mempunyai penyakit diabetes.

Bagi mereka yang mempunyai diabetes pula, tubuh badan tidak berkemampuan untuk menyeimbangkan paras gula darah ini lalu menyebabkan ia kekal berada pada paras yang tinggi.

Sekiranya bacaan gula darah berpuasa anda melebihi 7.0, maka anda boleh disahkan menghidap penyakit diabetes.

Bagi mereka yang mempunyai simptom kencing manis, satu kali bagi ujian ini sudah mencukupi untuk mengesahkan kewujudan penyakit tersebut.

Namun, bagi mereka yang tidak mempunyai simptom kencing manis, dua kali ujian FBS diperlukan untuk mengesahkan anda menghidap penyakit ini.

Ujian toleransi gula atau OGTT

Ujian OGTT biasa dilakukan dalam kalangan mereka yang mempunyai bacaan gula darah yang normal ketika berpuasa namun mempunyai beberapa tanda klinikal bagi penyakit diabetes.

Antaranya ialah paras gula yang tinggi dalam air kencing,
kerap membuang air kecil
 dan
kerap berasa dahaga
.

Melalui ujian ini, sampel darah akan diambil sebanyak tiga kali dan dilaksanakan dengan cara seperti berikut:

Sampel darah pertama akan diambil ketika anda berpuasa. Tujuannya adalah untuk menilai bacaan gula darah anda sewaktu anda berpuasa

Sampel darah kedua pula akan diambil setelah anda meminum air glukosa atau air gula yang diberikan oleh doktor. Ia akan diambil dalam tempoh 1 jam selepas anda meminum air gula tersebut

Sampel darah ketiga pula akan diambil dalam tempoh 2 jam selepas anda meminum air gula tersebut

Praktis pada masa sekarang hanya akan mengambil sampel darah ketika anda berpuasa dan 2 jam setelah anda meminum air gula.

Tujuan ujian ini dilakukan adalah untuk melihat kemampuan tubuh anda menyerap dan mengawal kandungan glukosa dalam tubuh.

Golongan obes, berlebihan berat badan perlu melakukan pemeriksaan diabetes

Awal tahun ini,
U.S. Preventive Services Task Force
 telah mencadangkan satu cadangan baharu berkenaan had umur untuk melakukan pemeriksaan kencing manis.

U.S. Preventive Services Task Force
 mencadangkan agar umur permulaan bagi menjalani pemeriksaan diabetes dan pradiabetes diturunkan kepada 35 tahun daripada 40 tahun sebelum ini.

Cadangan tersebut melibatkan mereka yang mempunyai berat badan berlebihan atau mereka yang obes.
Ia juga perlu dilakukan sehingga umur 70 tahun.

Cadangan ini berkait rapat dengan trend semasa yang membimbangkan di mana lebih ramai golongan muda mendapat diabetes di seluruh dunia.

Oleh itu, pemeriksaan diabetes perlulah dilaksanakan lebih awal daripada had umur sebelum ini.

Jangan bertangguh dan lakukan pemeriksaan lebih awal

Bagi anda yang mempunyai nilai BMI antara 25 hingga 30, anda dikategorikan sebagai mereka yang mempunyai berat badan berlebihan.

Jika nilai BMI anda melebihi 30, maka anda dikategorikan sebagai obes.

Kedua-dua golongan ini amat disarankan untuk melakukan pemeriksaan kencing manis lebih awal memandangkan obesiti adalah faktor risiko bagi penyakit diabetes.


Kehamilan dalam Kehamilan: Bolehkah ia Berlaku?

Kita semua mengetahui kewujudan fenomena kehamilan kembar sama ada dua atau lebih. Tetapi pernahkah anda mendengar tentang kehamilan dalam kehamilan atau
superfetation
?

Apa itu
 superfetation
?

Superfetation
 adalah ketika kehamilan kedua terjadi walaupun setelah  kehamilan awal berlaku. Ovum lain (telur) disenyawakan oleh sperma dan menekap pada rahim beberapa hari atau minggu selepas yang pertama. Bayi yang lahir dari
superfetation
 sering dianggap sebagai kembar kerana mereka mungkin dilahirkan pada hari yang sama.

Apa perbezaan
superfetation
 dengan kehamilan kembar?

Superfetation
 sangat jarang terjadi. Ia berbeza daripada proses kehamilan kembar yang melibatkan pembahagian ovum yang telah disenyawakan atau dua ovum disenyawakan serentak. Dengan
superfetation
, kedua-dua janin mempunyai usia kehamilan yang berbeza.
Superfetation
 boleh berlaku dalam beberapa haiwan tetapi sangat jarang berlaku pada manusia. Kurang daripada 10 kes dilaporkan dalam rekod perubatan.

Apabila seorang wanita hamil, perubahan hormon menghalang proses ovulasi berlaku lagi. Dalam wanita yang mengalami
superfetation
, proses ovulasi tetap berlaku sehingga ovum yang disenyawakan membentuk janin kedua dalam rahim yang sudah pun mempunyai janin!

Superfetation
 boleh dikesan jika janin berbeza umur atau ultrabunyi menunjukkan janin bertambah berbanding sebelumnya. Namun begitu, sukar untuk membuktikan
superfetation
 kerana janin boleh membesar dengan kadar yang berbeza sehingga kelihatan mempunyai usia yang berbeza. Doktor juga boleh jadi tidak menyedari janin kedua sewaktu pemeriksaan ultrabunyi kali pertama. Disebabkan itu,
superfetation
 dalam manusia sangat sukar dibuktikan dan sangat mustahil untuk ditemui.

Kes
superfetation
 yang terbukti

Pada tahun 2016, seorang wanita di Amerika Syarikat, Jessica Allen yang menjadi ibu tumpang kepada sepasang suami isteri berbangsa Cina melahirkan bayi kembar. Anehnya, salah seorang kembar tersebut kelihatan sepertinya.

Hasil penyiasatan DNA mendapati kedua-dua bayi tersebut bukanlah kembar, sebaliknya memiliki set DNA berbeza. Seorang daripada pasangan berbangsa Cina tersebut dan seorang lagi daripada ibu tumpang dan suaminya.

Walaupun dilahirkan daripada rahim yang sama, kedua-dua bayi tersebut berasal daripada ibu bapa yang berbeza hasil
superfetation
. Kejadian menakjubkan itu berakhir dengan kegembiraan apabila pasangan ibu tumpang tersebut mendapatkan kembali anaknya yang dikandungkan tanpa disedarinya.


Ada 7 Sebab Kulit 'Boboi' Anda Kering, #5 Pasti Buat Kaum Adam Fikir 2 Kali!

Setiap lelaki yang wujud di muka bumi ini pasti sangat
 mementingkan keadaan kesihatan zakar mereka.
Namun, ada lelaki yang mengalami kondisi kulit zakar kering dan mengelupas. Apa puncanya?

Ini kerana ia adalah ‘senjata’ yang sangat diperlukan mereka untuk memastikan sistem pembiakan dan perkumuhan tubuh badan terus berfungsi dengan baik.

Pun begitu, organ ini juga tidak boleh lari dari jangkitan, penyakit atau sebarang keadaan kesihatan tertentu.

Untuk tahu jawapannya, jom sama-sama kita ikuti artikel ini dengan lebih mendalam lagi!

Baca lebih lanjut tentang Kesihatan Lelaki
di sini.

Apa maksud kulit zakar kering dan mengelupas?

Secara umumnya,
kulit alat kemaluan lelaki
 memang sangat sensitif dan jika ia kering atau mengelupas pasti akan mengakibatkan ketidakselesaan.

Kulit zakar kering dan mengelupas boleh berlaku kepada mana-mana individu atas pelbagai sebab yang akan kami nyatakan di bawah nanti.

Ramai juga yang salah sangka bahawa ia merupakan
petanda penyakit kelamin (STD)
. Tidak, ia bukan salah satu darinya.

Sebaliknya, ia hanyalah satu kondisi pada bahagian luar kulit dan kebanyakannya boleh dirawat sendiri di rumah. Jadi usah khuatir.

Pun begitu, mencegah sudah pasti lebih baik dari mengubati. Untuk itu, mari kita ketahui punca kulit zakar kering dan mengelupas.

Ini punca kulit zakar kering dan mengelupas!

Buat anda yang tertanya-tanya, berikut adalah punca kondisi ini berlaku:

#1. Sabun mandi tidak sesuai

Perbuatan mencuci alat sulit
 menggunakan sabun mandi boleh menyebabkan kondisi ini terjadi ekoran kandungan yang kurang sesuai.

Jika ingin mencuci alat kelamin, cukup sekadar basuh menggunakan air sahaja atau pilih produk yang berbahan lembut seperti sabun bayi.

#2. Zakar alami alahan kondom

Kondom lateks mungkin tidak begitu sesuai buat sesetengah individu yang mempunyai alahan kepada getah.

Selain menyebabkan kulit zakar kering dan mengelupas, berikut merupakan gejala alahan lateks yang lain:

Gatal

Bengkak

Ruam

Bersin

Hidung tersumbat

Mata berair

Gangguan pernafasan

Oleh itu,
sila gunakan alternatif yang lain seperti kondom plastik
 yang sama juga tahap keberkesanannya.

#3. Zakar terkena jangkitan kulat

Balanitis, kurap dan kudis adalah antara jenis jangkitan kulat
 yang menyebabkan kondisi ini berlaku.

Sama seperti alahan kondom
, jangkitan kulat juga akan mengakibatkan pelbagai gejala lain termasuklah:

Ruam

Bengkak

Panau

Kerengsaan kepala zakar

Pengeluaran cecair

Sakit ketika seks dan kencing

Untuk mengelakkannya, sila dapatkan rawatan dan ubatan antikulat yang dipreskrepsi oleh doktor.

#4. Seks tanpa pelincir

Umum mengetahui bahawa pelincir bukanlah satu kewajipan ketika melakukan hubungan seks.

Ini kerana zakar dan faraj akan mengeluarkan cecair sendiri apabila terangsang secara seksual.

Pun begitu, pengeluaran cecair yang tidak cukup untuk ‘membasahkan’ alat kelamin masing-masing akan menyebabkan ia kering lantas menyukarkan penetrasi.

Kesannya, kulit zakar kering dan mengelupas mungkin akan terjadi. Maka sila guna pelincir yang sesuai ya?

#5. Seluar dalam terlalu ketat

Terkejut? Ya, memang benar bahawa seluar dalam terlalu ketat boleh mengakibatkan kulit alat sulit mengalami kerengsaan dan kekeringan akibat gesekan berlebihan.

Disebabkan itu,
lelaki amatlah disarankan untuk menggunakan seluar dalam yang sedikit longgar
 agar zakar mempunyai ruang untuk bergerak dan bernafas.

Adalah lebih baik jika kalian gunakan seluar dalam dari fabrik atau kain yang lembut untuk menyerap peluh dengan lebih baik.

#6. Ekzema

Ia bukan sahaja boleh berlaku pada muka dan tubuh badan sahaja malahan juga kulit alat kelamin.

Jenis ekzema yang biasa menyerang
 zakar adalah jenis atopik, dermatitis seboroik atau ekzema kontak.

Selain kulit kering, ia juga akan mengakibatkan kulit zakar terasa gatal dan timbul benjolan kecil di sekitar kawasan alat sulit terutamanya pada testis dan ari-ari.

Segera ke hospital untuk mendapatkan krim kortikosteroid dengan preskripsi dari doktor.

#7. Psoriasis

Menurut National Psoriasis Foundation,
penyakit yang berbahaya ini juga boleh menyerang alat sulit
.

Jenis psoriasis yang biasa menyerang zakar adalah psoriasis terbalik yang disebabkan
oleh jangkitan kulat.

Selain kulit kering, ia turut akan menyebabkan kulit zakar timbul ruam merah, bintik putih, berpeluh, bersisik dan rasa sakit yang luar biasa jika tidak dirawat.

Krim kortikosteroid serta terapi sinar ultra ungu merupakan rawatan yang paling ideal.

Adakah anda terpalit dengan sebarang punca yang kami senaraikan di atas ini?

Maka segera berjumpa doktor untuk mengelakkan kondisi kulit zakar kering dan mengelupas menjadi lebih teruk!


Mengapa Saya Boleh Ada Tanda Lahir?

Di tangan kiri penulis, terdapat satu tanda
yang berwarna sedikit gelap daripada warna kulit
. Semasa kecil, penulis sering membuat contengan di sekitar tanda lahir bayi ini dengan membayangkan bahawa tanda lahir ini adalah sebuah pulau.

Penulis akan melukis sempadan ‘pulau’ ini dengan tambahan kapal-kapal yang berlayar mengelilingi ‘pulau’ penulis ini. Betapa indahnya imaginasi penulis walau sekadar terhadap tanda lahir bayi.

Mungkin ramai yang pernah terfikir, bagaimanakah tanda lahir bayi ini boleh terbentuk. Apakah yang menyebabkan ia terbentuk dan adakah ia akan kekal sehingga kita melewati usia emas? Ketahuinya dengan lebih lanjut melalui apa yang penulis tuliskan di bawah.

Pelbagai faktor kewujudan

Anda mungkin pernah mendengar pelbagai dakwaan atau mitos mengenai penyebab kepada wujudnya tanda lahir bayi ini. Perlu diingat, tanda lahir
bukan disebabkan oleh sebarang perkara yang dilakukan oleh ibu ketika hamil
.

Para pengkaji tidak begitu mengetahui dengan jelas mengapa sebahagian bayi mempunyai kewujudan tanda lahir manakala sebahagian lagi tidak mempunyainya.

Namun, terdapat beberapa pendapat mengenai penyebab kepada terbentuknya tanda lahir ini.

Pembentukan sel-sel yang berlaku
di sepanjang saluran-saluran darah
 bayi menyebabkan tanda lahir ini wujud

Sesetengah doktor
berpendapat bahawa cebisan kecil plasenta melekat pada embrio
 yang sedang berkembang pada awal kehamilan

Sebahagian penyelidik percaya bahawa
sesetengah protein yang dihasilkan oleh plasenta semasa kehamilan
juga berpotensi menyebabkan kewujudan tanda lahir

Terdapat segelintir kecil bayi
yang mendapat tanda lahir bayi disebabkan oleh mutasi gen

Jenis-jenis tanda lahir yang boleh berlaku

Untuk pengetahuan semua, kebanyakan tanda lahir yang wujud boleh dikategorikan kepada dua kategori:

#1. Tanda lahir vaskular (saluran darah)

Ia terjadi
sekiranya saluran darah di kawasan tertentu kulit tidak terbentuk dengan baik sepertimana sepatutnya
.

Contohnya, kemungkinan terdapat salur darah yang terlalu banyak yang berkumpul pada satu-satu kawasan atau salur darah yang lebih lebar berbanding saiz yang sepatutnya.

Antara jenis tanda lahir vaskular ialah
salmon patches
,
hemangiomas
 dan
port-wine stains.

#2. Tanda lahir berpigmen

Ia terjadi apabila terdapat sel pigmen yang terlalu banyak pada sesetengah kawasan kulit.

Sel pigmen adalah sel yang bertanggungjawab menjadikan warna semula jadi pada kulit kita
.

Contoh jenis tanda lahir berpigmen ialah
moles
 atau tahi lalat,
cafe au lait spots
 dan
Mongolian blue spots

Bolehkah sekiranya saya mahu membuang tanda lahir tersebut?

Sebenarnya, kewujudan tanda lahir adalah tidak membahayakan tubuh anda dan tidak memerlukan pembuangannya.

Bagi sesetengah jenis tanda lahir seperti
moles
 dan
hemangiomas
, terdapat hanya sedikit
kemungkinan risiko untuk mendapat masalah kesihatan lain seperti kanser kulit
. Ia perlu diperhatikan oleh ahli dermatologi dan mungkin memerlukan pembuangannya.

Antara teknik yang digunakan untuk membuang tanda lahir ialah terapi laser
,
beta-blocker
 (ubat makan),
corticosteroids
(ubat makan atau suntikan), dan pembedahan.

Kesimpulan mengenai tanda lahir bayi

Memiliki tanda lahir adalah satu ciri yang unik pada tubuh anda. Masing-masing mempunyai bentuk dan corak tanda lahir yang berbeza-beza pada tubuh badan masing-masing.

Kewujudan tanda lahir juga bukan sahaja sebagai satu keunikan, tetapi juga mungkin adalah satu hikmah untuk anda. Sepertimana penulis yang kerap mengalami kesukaran untuk membezakan kiri dan kanan, tanda lahir pada tangan kiri ini amat membantu.

 Lihat sahaja pada tangan, jika ada tanda, ia bermaksud tangan kiri.


6 Tip Mudah Untuk Melakukan Hubungan Intim Masa Kuarantin & Puasa

Walaupun dalam hubungan yang kukuh dan baik, pasangan mungkin tidak sedar bahawa mereka mengamalkan waktu bersetubuh yang klise, mengulangi rutin yang sama berulang kali dalam setiap sesi.

Seks yang klise lazimnya berlaku selepas 2 atau 3 tahun berkahwin dan dalam kes tertentu, ianya boleh berlaku seawal beberapa bulan selepas berkahwin.

Apabila kehidupan seks anda menjadi terlalu biasa dan boleh diramal, anda perlu mencuba sesuatu yang baru dan lebih spontan. Ini boleh menyebabkan anda dan pasangan anda merasai keseronokan baru, seolah-olah baru kepada hubungan kelamin.

Daripada anda teruskan rutin seks yang biasa, ambil langkah-langkah di bawah bagi
meningkatkan keseronokan ketika bersama dengan pasangan anda.

Baca lebih lanjut tentang Kesihatan Seksual

di sini.

Waktu bersetubuh – kesihatan dan kehidupan seks anda

1. Dapatkan senaman sebelum waktu bersetubuh

Jika anda ‘berdarah panas’, anda perlu menambahbaik aliran darah badan anda.

Senaman yang kerap boleh membantu kedua-dua jantina dalam meningkatkan aliran darah dalam badan sekali gus menambahbaik rangsangan seks dan juga rasa
nikmat ketika hubungan kelamin.

Ini kerana libido ataupun nafsu berahi lelaki mahupun wanita boleh dipertingkatkan dengan melancarkan aliran darah badan, khususnya ke
bahagian kemaluan.

Peningkatan paras hormon seks dan juga endorfin ketika senaman turut berupaya untuk meningkatkan mood anda, membangkitkan tenaga dan juga imej badan sekali gus membantu memberi pengalaman seks yang lebih memuaskan.

2. Amalkan diet yang sihat

Mengambil sayuran berwarna dan kaya dengan anti-oksida adalah sangat bagus untuk kesihatan badan yang menyeluruh.

Tambahan lagi, ini membantu meningkatkan dan melancarkan aliran darah ke bahagian kemaluan yang memudahkan persepsi rangsangan sekali gus meningkatkan libido atau nafsu berahi anda.

Sentiasa beringat untuk menjauhi makanan yang kaya dengan lemak kerana
berat badan berlebihan
 atau obesiti boleh mengganggu imbangan hormon estrogen dan testosteron.

3. Kurangkan Stres

Mereka yang bekerja terlalu kuat atau terlalu stres akan menterjemahkan hal tersebut dalam bentuk hidup yang tidak teratur dan seks yang tidak memuaskan.

Apabila stres, hormon kortisol dan adrenalin meningkat dalam badan dan mempengaruhi
hormon seks dengan cara yang negatif.

Justeru, untuk merancakkan rutin seks, cuba untuk kurangkan stres dengan teknik seperti yoga dan meditasi atau pergi bercuti.

Emosi dan kehidupan seks anda

4. Fokus kepada kualiti, bukannya kuantiti

Jangan bimbang jika anda tidak selalu bersama dengan pasangan anda kerana daripada seks yang kerap, berikan lebih perhatian kepada hubungan emosi, keintiman, kenikmatan dan juga cuba untuk memuaskan kedua-dua pihak untuk pengalaman yang lebih bermakna.

5. Mendefinisikan semula
foreplay

Foreplay
 bermaksud menghasilkan rangsangan seksual bagi menaikkan minat untuk bersetubuh.

Selain itu, ianya juga melibatkan perbuatan membina mood seksual yang membawa kepada berlakunya hubungan seks.

Justeru, anda boleh menjadikan suasana yang menyeronokkan dan merancakkan dengan mencuba
tip foreplay
 seperti menari, mandi bersama, menghantar gambar menggoda atau mesej nakal kepada satu sama lain.

6. Letakkan keseronokan baru sebagai sasaran

Menambah elemen seronok yang baru boleh menjadi kunci dalam menyemarakkan kehidupan seks anda agar setiap kali bersama, hubungan tersebut tidak menjadi bosan.

Anda boleh mencuba memainkan watak orang asing yang baru berkenalan. Risiko ini akan menyebabkan anda rasa teruja, membara dan akhirnya seronok.

Kehidupan seks yang sihat bermula dengan anda. Jaga badan dan kesihatan anda, perbaiki dan tambahbaik seksualiti anda dan luangkan masa untuk hubungan seks yang memuaskan anda dan pasangan.

Hello Health Group tidak memberi nasihat perubatan, diagnosis, ataupun rawatan.


Senaman Memanaskan Badan Sebelum Berlari

Kita semua tahu bagaimana untuk berlari. Kita semua tahu apa akan terjadi jika kita tidak memanaskan badan sebelum berlari. Sakit yang mencucuk pada dada atau cepat letih merupakan di antara akibat tidak memanaskan badan dengan betul. Sekiranya anda tidak mengetahui bagaimana untuk melakukannya, ini merupakan beberapa senaman memanaskan badan untuk membantu anda bersedia.

Berjalan

Ia mungkin agak membosankan, tetapi berjalan adalah senaman memanaskan badan yang paling mudah untuk anda lakukan. Berjalan kaki memerlukan badan untuk berfungsi sama seperti anda berlari, tetapi dengan intensiti yang rendah. Ia meningkatkan degupan jantung perlahan-lahan, meregangkan otot, suhu badan, dan melancarkan saluran darah. Terutama kepada pelari yang baru sembuh daripada kecederaan, berlari adalah permulaan yang bagus. Ambil tiga ke lima minit untuk berjalan perlahan-lahan dengan melakukan pernafasan yang betul sebelum berlari, dan ini bagus untuk badan anda.

Meregangkan badan

Meregang (atau regangan dinamik) menggunakan pergerakan kaki kebanyakannya sebagai memanaskan badan. Terdapat banyak senaman yang menggunakan kaki dan ini di antara senaman asas yang boleh dilakukan:

Hacky-sack:
 Angkat kaki kanan anda ke atas sambil membengkok lutut supaya ia menghadap keluar. Pastikan belakang anda lurus, gunakan tangan kiri anda untuk menyentuh bahagian dalam kaki kanan anda. Lakukan senaman ini 10 kali pada setiap kaki.

High-knee step:
Senaman ini memerlukan anda untuk menggerakkan kaki ke atas sambil membengkokkan lutut supaya ia menghadap keluar. Pastikan lutut anda bengkok pada 90 darjah. Lakukan sebanyak 10 kali pada setiap kaki. Anda boleh berjoging beberapa meter ke depan dan belakang.

Butt-kicks:
 Bertepatan dengan namanya, hayunkan kaki anda ke belakang dan ke atas dengan gaya yang berlebihan supaya buku lali menyentuh punggung anda. Pastikan anda berada dalam keadaan yang menegak ketika melakukan senaman ini. Lakukan selama 10 kali pada setiap kaki. Anda boleh menggabungkan senaman ini dengan
high-knee step
 dengan melakukan separuh pada setiap ulangan.

Stork stretch:
 Bengkokkan lutut anda ke belakang sehingga buku lali hampir menyentuh punggung anda, kemudian gunakan tangan  anda untuk memegangnya untuk kiraan 10. Lakukan tiga ke lima kali pada setiap kaki. Tetapi pastikan untuk tidak terlalu memaksa, hanya perlu meregangkannya sehingga merasakan ketegangan, tanpa rasa sakit atau tidak selesa.

Calf raises:
 Betis anda memainkan peranan penting semasa berlari sebagaimana otot betis akan mengecut  ketika kaki anda meninggalkan tanah. Mulakan dengan menaikkan jari kaki kemudian perlahan-lahan turunkan buku lali anda. Anda akan merasakan ketegangan pada betis anda. Kekalkan posisi ini untuk seketika dan ulang semula. Menggunakan tangga boleh membantu dengan cara berdiri di bucu tangga. Anda boleh memegang tiang tangga jika perlu.

Selain daripada senaman asas ini, terdapat banyak lagi senaman untuk pelatih yang veteran. Anda boleh menambahkan larian kecil untuk memanaskan badan supaya boleh bertahan ketika berlari. Senaman memanaskan badan yang bagus akan memberikan tenaga yang lebih sebagaimana badan anda bersedia untuk berlari. Tambahan pula, ia menjadikan anda berada di dalam keadaan bersedia dengan merangsang anda untuk pecutan yang lebih menyeronokkan.


Ini Adalah Jenis Penyakit Yang Paling Banyak Meragut Nyawa Manusia Dalam Sejarah Dunia

Sebelum ini, kita pernah mendengar berita berkenaan penularan wabak
Ebola
 yang berlaku antara tahun 2014 hingga 2015 di bahagian Afrika Barat. Ia telah menjadi perhatian dunia memandangkan kes yang berlaku akibat penyakit tersebut berjumlah lebih daripada 10,000 kes dengan lebih daripada 4,900 kematian. Walau bagaimanapun, wabak Ebola tersebut masih dianggap kecil kerana terdapat beberapa penyakit lain yang pernah merekodkan kematian yang jauh lebih besar dalam sejarah dunia. Berikut disenaraikan beberapa jenis wabak penyakit yang pernah menyerang dunia satu ketika dahulu sehingga menyebabkan angka kematian yang sangat tinggi.

AIDS

AIDS adalah sejenis penyakit di mana terdapat kekurangan imuniti selular yang teruk, yang menurunkan ketahanan tubuh badan terhadap jangkitan dan penyakit. Ia pertama kali diiktiraf sebagai penyakit pada awal 1980 an. Menurut data daripada UN
AIDS
, dianggarkan sekitar 30 juta manusia mati akibat penyakit berkaitan AIDS sejak tahun 2001 dengan purata sebanyak 2.3 juta setiap tahun. Dianggarkan sekitar 35.3 juta orang sedang menghidap AIDS di seluruh dunia.

Kolera

Kolera adalah penyakit berjangkit yang disebabkan oleh penyakit bakteria pada usus kecil yang boleh membunuh. Ia biasanya disebabkan oleh bekalan air yang dijangkiti atau tercemar dan menyebabkan muntah yang teruk dan cirit-birit. Ia telah mula menyerang dunia sejak tahun 1800 dan menyebabkan puluhan ribu nyawa maut setiap tahun. Salah satu wabak kolera terbesar pernah menyerang India pada awal abad ke 20 yang menyebabkan kematian sebanyak 800,000 individu dalam hanya 2 dekad.

Influenza

Siapa sahaja yang tidak pernah mendengar mengenai wabak SARS yang pernah meresahkan dunia pada tahun 2003. Begitu juga dengan wabak
Hong Kong Flu
 yang pernah terjadi pada tahun 1968. Kesemuanya adalah wabak penyakit berkaitan
flu
 yang direkodkan pernah menyerang seawal tahun 1760 sehingga tahun 2009. Keseluruhan wabak flu yang berlaku di seluruh dunia telah menyebabkan kematian hampir 50 juta individu.

Cacar

Cacar adalah satu-satunya penyakit yang berjaya dihapuskan disebabkan oleh kejayaan pelaksanaan vaksin secara global. Kelaziman penyakit cacar telah bermula seawal abad ke 16 dan ia telah menyebabkan kematian sebanyak 500 juta individu pada abad ke 20 sahaja. Kes terakhir cacar yang didiagnosis berlaku pada tahun 1977 dan WHO telah mengisytiharkan penghapusan total penyakit ini pada tahun 1979.

Malaria

Tahukah anda, penyakit ini telah ‘menemani’ kehidupan manusia selama 500,000 tahun. WHO melaporkan bahawa malaria telah meragut sebanyak 200 juta nyawa manusia pada abad ke 19. Tidak keterlaluan jika dikatakan bahawa malaria adalah penyakit pembunuh terbesar dunia yang telah menyebabkan kehilangan bilion nyawa manusia.

Kini, pelbagai usaha telah dilakukan bagi mengelakkan wabak penyakit besar-besaran daripada terjadi. Vaksin adalah antara salah satu kaedah bagi menyekat penyakit-penyakit berbahaya daripada mengancam populasi manusia sedia ada. Belajarlah daripada kisah, sejarah dan tragedi lalu yang telah meragut banyak nyawa saat penawarnya masih tidak dijumpai. Bersyukurlah kerana kita masih mempunyai peluang untuk tidak dijangkiti melalui pemvaksinan yang telah tersedia.


Fobia Bluetick: Fenomena Dunia Digital Yang Mengundang Kegelisahan

Sedang anda mencari posisi yang paling
best
 untuk tidur, tiba-tiba telefon pintar
 anda berdering menandakan ada mesej yang masuk. Wah, rupanya ia datang dari kekasih hati anda yang ingin bermanja sebelum sama-sama lena dibuai
mimpi
.

Disebabkan rasa cinta dan rindu yang terlalu kuat padanya, anda dengan pantas akan membalas mesej tersebut. Namun,
text
 yang anda
reply
 dengan penuh perasaan itu hanya dibaca namun tidak dibalas. Akibatnya, anda mula rasa
gelisah
.

Pernahkah ini terjadi kepada anda? Jika ada, mungkin anda juga merupakan salah seorang daripada manusia di muka bumi ini yang
fobia

bluetick
.

Mengapa ini terjadi?

Pada era dunia digital sekarang, semuanya di hujung jari. Hanya dengan sebuah telefon pintar, segalanya dapat dicapai dengan mudah dan cepat. Disebabkan itu, kita akan cenderung untuk berharap segala aktiviti alam maya kita dapat disempurnakan dengan cepat. Begitu juga halnya dengan interaksi
sosial
 kita.

Dengan kewujudan aplikasi seperti WhatsApp, MiChat, Telegram dan pelbagai lagi platform sembang yang lain, kita akan terlalu bergantung kepadanya untuk berkomunikasi dengan orang yang jauh, terutamanya insan tersayang.

Disebabkan itu, kita akan mudah berasa
marah
,
sedih
 atau gelisah sekiranya apa yang didambakan tidak mampu ditunaikan oleh teknologi. Siapa sahaja yang tidak pernah mengamuk jika
 line coverage
 internet
 lembab, bukan?

Sama juga halnya dengan komunikasi atas talian jarak jauh. Jika orang yang anda mesej membalas dengan lambat, atau tidak membalas langsung, ini sudah pasti akan mengundang kegelisahan!

Fobia
bluetick

Bluetick
 atau tanda biru yang terdapat dalam aplikasi sembang paling popular di dunia, WhatsApp, adalah satu tanda bahawa orang yang menerima mesej anda telah membacanya. Jadi, apa yang anda akan rasa jika insan tersayang anda telah membaca tetapi tidak membalas mesej
sweet
anda itu?

Sudah pasti anda akan rasa gelisah, bukan? Ini kerana anda akan mula berfikir yang bukan-bukan. Mungkin dalam fikiran anda bahawa insan tersayang anda tidak mahu membalas mesej anda kerana sudah tidak suka dengan anda atau sedang bermain kayu tiga. Padahal, ia mungkin akibat
lupa
 atau sebab lain.

Begitu juga halnya apabila kita mahukan jawapan yang cepat daripada seseorang itu. Sebagai contoh, anda mengirim mesej kepada bos di pejabat mengatakan anda terlambat untuk suatu
meeting
dan dia hanya membaca tanpa membalas. Sudah pasti satu tubuh badan anda akan mula berasa gelisah menantikan jawapan.

Antara contoh yang lain pula, anda mengirim mesej kepada rakan anda meminta pertolongan kerana kereta anda rosak di tengah
highway
. Akan tetapi, sahabat baik anda itu hanya membaca tanpa membalas. Ia sudah pasti akan membuat anda berasa sedih dan marah. Secara tidak langsung, ia akan merosakkan hubungan sosial anda.

Bukan itu sahaja, peristiwa sebegini juga mungkin akan menyebabkan anda melemparkan telefon pintar anda kerana terlalu geram. Anda sudah pasti tidak mahu ini terjadi kepada
smartphone
kesayangan anda itu, bukan?

Perasaan takut ditinggalkan atau dipinggirkan

Sebenarnya, fobia
bluetick
ini adalah didasari oleh perasaan takut ditinggalkan atau dipinggirkan. Hakikatnya, orang yang anda mesej itu mungkin sendiri tidak sedar atau tidak sengaja meninggalkan tanda biru ini kepada anda. Jadi, tidak adil untuk anda terus menjatuhkan hukum atau beranggapan mereka sudah tidak peduli akan anda.

Jadi, muhasabah diri anda.
Bluetick
bukan merupakan satu petunjuk yang tepat bahawa individu yang anda berhubungan itu masih peduli tentang anda atau tidak.

Bahana telefon pintar

Sebenarnya, bukan tanda biru pada aplikasi media sosial ini sahaja yang mendatangkan bahana kepada kita. Hakikatnya, telefon pintar itu sendiri boleh memudaratkan kita dari segi kesihatan. Ada kajian yang mendapati bahawa penggunaan telefon pintar boleh jadi punca tidur malam terganggu!

Menurut sebuah kajian yang dijalankan di Amerika Syarikat, semakin ramai penduduk di negara Uncle Sam itu mengalami
kesukaran untuk tidur
 setiap tahun. Dianggarkan, kira-kira 5 juta individu dewasa di situ mengalmi kesukaran ini.

Apa yang lebih membimbangkan adalah kesukaran untuk tidur pada waktu malam khususnya ini lebih kerap berlaku dalam kalangan mereka yang cuba untuk
tidur pada waktu yang dicadangkan
, yakni sekitar tujuh hingga sembilan jam sejari.

Dikatakan, puncanya adalah telefon pintar.

Kajian di US

Menurut kajian yang dijalankan oleh Iowa State University berdasarkan beberapa kajian literatur, pengguna telefon pintar yang kebanyakannya golongan remaja, mengalami kesukaran melelapkan mata ketika bermain dengan telefon pintar sebelum masuk tidur. Namun, individu dewasa juga tidak terkecuali dari masalah ini.

Kajian ini dilakukan dengan meneliti data sekitar 165,000 individu daripada National Health Interview Survey. Dari data ini, ditunjukkan bahawa antara tahun 2013 hingga 2017 sahaja, bilangan individu dewasa yang dilaporkan mengalami kesukaran untuk tidur pada waktu malam sekurang-kurangnya 1 hari dalam seminggu telah meningkat kepada 1.43 peratus. Manakala, jumlah individu dewasa yang sukar lena ketika tidur sekurang-kurang 1 hari dalam seminggu juga telah meningkat sebanyak 2.7 peratus.

Kebanyakan mereka yang mengalami masalah ini mengatakan telefon pintar adalah puncanya.

Menurut pengarang utama kajian tersebut iaitu Garrett Hisler, terdapat kaitan yang jelas antara penggunaan telefon pintar dan ketidakcukupan tidur dalam kalangan
remaja
. Menurutnya lagi, sekiranya kita menggunakan telefon pintar sebelum tidur atau menerima sebarang mesej ketika sedang tidur, ia akan mengakibatkan kita lebih sukar untuk tidur pada waktu malam.

Jadi, bukan sahaja
bluetick
pada aplikasi media sosial akan menyebabkan kegelisahan, malah pengguna
smartphone
itu sendiri mungkin akan mengalami beberapa kemudaratan akibat penggunaannya. Jadi, sila berhati-hati menggunakannya, ya?

Konklusi

Kesimpulannya,
bluetick
atau tanda biru pada aplikasi seperti WhatsApp ini dicipta untuk memudahkan urusan. Dengannya, kita boleh mengetahui sama ada pesanan yang dikirim sudah dibaca atau belum. Pilihan untuk
reply
adalah terletak pada individu. Jadi, jangan bebankan diri anda dengan perkara yang tidak perlu, ya?

Jika kekasih hati anda hanya membaca tanpa membalas ungkapan ‘
i love you xoxo
’

yang anda ungkapkan dengan penuh perasaan itu, cuba fikir
positif
. Mungkin dia tidak sengaja tertidur atau ibunya panggil untuk minta tolong angkat kain jemuran. Sudah tentu anda sendiri tidak akan berasa gelisah lagi dan hubungan anda berdua pun mampu kekal sehingga ke jannah.

Hello Health Group
 tidak menyediakan nasihat perubatan, diagnosis, atau rawatan.


Penyusuan Badan di Tempat Umum

Secara umumnya, wanita akan berasa tidak selesa apabila berhadapan dengan situasi mereka terpaksa menyusukan bayi dengan susu badan di tempat umum. Mereka berasa begini kerana risaukan persepsi individu dan kulit mereka yang terdedah. Selain itu, mereka juga berasa begini atas faktor privasi. Namun begitu, apakah yang boleh si ibu boleh lakukan sekiranya bayi berasa lapar dan anda berdua sedang berada di luar rumah?

Ketahui hak anda

Penyusuan badan di tempat umum adalah tidak salah di sisi undang-undang. Tiada individu lain yang boleh menghalang anda daripada menyusukan bayi walaupun di depan khalayak ramai. Ini kerana penyusuan badan adalah satu perbuatan yang tidak akan mengundang apa-apa masalah kepada individu lain malahan merupakan metode yang terbaik untuk menyusukan bayi.

Praktis di rumah

Jika anda risau akan kulit anda yang mungkin terdedah kepada khalayak ramai, anda boleh melakukan praktis di hadapan cermin rumah. Anda boleh cuba pelbagai posisi dan pakaian ketika menyusukan bayi untuk melihat yang mana paling sesuai untuk anda dan bayi. Anda juga boleh meminta pandangan dan cadangan daripada pasangan anda.

Cuba sorok perbuatan anda

Anda mungkin boleh menggunakan selimut, tudung atau apa-apa jenis kain untuk menyorokkan kawasan kulit yang terdedah ketika menyusu badan. Tetapi, anda perlu memastikan bayi masih mempunyai ruang untuk bernafas dan bergerak. Ini akan membolehkan anda menyusukan bayi walaupun ketika sedang berjalan-jalan. Orang ramai juga mungkin akan berfikiran bahawa bayi anda mungkin sedang tidur dalam dakapan anda.

Pilih baju dalam yang mudah diselak

Anda boleh gunakan baju dalam yang mudah diselak untuk tujuan penyusuan badan. Ini akan memudahkan anda kerana tidak perlu membuka cangkuk, tali atau butang baju dalam anda untuk menyumbat puting payudara anda ke dalam mulut bayi.

Pilih kawasan yang sesuai

Ketika menyusukan bayi di tempat umum, anda boleh mencari tempat yang anda rasakan sesuai dan tersorok daripada khalayak ramai. Dalam pada itu, ketika sedang menyusukan bayi, anda sepatutnya berpaling daripada individu ataupun membelakangkan mereka. Ini akan membuat anda berasa lebih selesa dan selamat daripada pandangan khalayak ramai.

Senyum

Jika anda mendapati ada individu yang sedang memerhatikan anda dan bayi, senyum kepada mereka. Anda tidak perlu risau akan persepsi individu lain kerana menyusukan bayi dengan susu badan bukanlah suatu kesalahan. Namun begitu, jika ada lelaki yang berbuat sedemikian dan kelihatan pelik, segera beralih dari tempat itu dan berada di kawasan yang ramai orang.

Hello Health Group
 tidak menyediakan nasihat perubatan, diagnosis, atau rawatan.


Kesihatan Mental Meningkat Jika Anda Berhenti Ambil Alkohol

Berpandukan hasil penyelidikan dari Hong Kong yang diterbitkan dalam
Canadian Medical Association Journal
, menghentikan pengambilan alkohol boleh meningkatkan kualiti hidup yang berkaitan dengan kesihatan wanita, khususnya kesihatan mental golongan wanita.

Menurut Dr. Michael Ni dari
School of Public Health
 dan
The State Key Laboratory of Brain and Cognitive Science
, Universiti Hong Kong, telah banyak bukti mengesyorkan agar minuman alkohol diambil secara sederhana, sebagai sebahagian daripada pelan pemakanan yang sihat.

Kajian ini dijalankan oleh Dr. Xiaoxin Yao, Dr. Michael Ni, Dr. Herbert Pang dan rakan-rakan penyelidikan mereka di HKU. Kajian  melibatkan seramai 10,386 individu daripada
FAMILY Cohort
 di Hong Kong yang tidak meminum alkohol atau meminum minuman alkohol secara sederhana (14 minuman atau kurang dalam setiap minggu untuk lelaki dan 7 minuman atau kurang setiap minggu untuk wanita) antara tahun 2009 dan 2013. Para penyelidik membandingkan penemuan mereka dengan data daripada ‘Kaji Selidik Epidemiologi Nasional mengenai Alkohol dan Keadaan Berkaitan’, iaitu satu kaji selidik yang mewakili seramai 31,079 individu yang dijalankan oleh Institut Kebangsaan Penyalahgunaan Alkohol dan Alkoholisme Amerika Syarikat.

Purata umur peserta dalam
FAMILY Cohort
 adalah 49 tahun dan seramai 56% daripada mereka adalah wanita.

Kira-kira 64% lelaki adalah peserta yang tidak meminum alkohol iaitu bekas peminum alkohol dan yang sedang menahan diri daripada meminum minuman beralkohol.

Selain itu, hampir 88% wanita daripada kajian tersebut adalah bukan peminum alkohol. Lelaki dan wanita yang tidak meminum alkohol sepanjang hidup mereka mempunyai tahap kesejahteraan mental yang paling tinggi pada permulaan kajian (garis dasar).

Bagi wanita yang sedang mengambil alkohol secara sederhana dan berhenti meminumnya, amalan berhenti mengambil alkohol tersebut dikaitkan dengan perubahan kesejahteraan mental dalam populasi kajian orang-orang Cina dan Amerika.

Hasil kajian ini amat jelas setelah disesuaikan dengan ciri-ciri sosiodemografi, indeks jisim badan, status merokok, dan faktor lain.

Menurut Dr. Ni, penggunaan alkohol global dijangka terus meningkat kecuali jika terdapat strategi yang berkesan digunakan untuk mengurangkannya. Menurut beliau lagi, penemuan kajian mereka mencadangkan agar mengambil minuman beralkohol secara sederhana, kerana ia boleh meningkatkan kualiti hidup terutama yang berkaitan dengan kesihatan mental. Berhenti meminum alkohol dikaitkan dengan perubahan yang lebih baik dalam kesihatan mental.

Ya, minuman keras ini sememangnya adalah minuman yang berbahaya buat semua individu tanpa mengira jantina, usia dan lain-lain aspek. Namun begitu, ia perlu ditekankan sedikit kepada golongan wanita hamil. Ini kerana minuman keras akan lebih mendatangkan kemudaratan kepada dirinya dan kandungan jika mereka mengambil atau terambilnya secara tidak sengaja.

Kumpulan penyelidik antarabangsa telah mengambil salah satu langkah yang besar dalam mencari perubahan biologi pada otak yang memacu gangguan spektrum alkohol janin atau fetal alcohol spectrum disorder (FASD). Kajian terbaharu yang menggunakan
‘chaos theory’
 untuk menganalisis isyarat otak yang diterbitkan dalam jurnal
Chaos
, telah menunjukkan satu kesan jangka panjang pada kesihatan mental.

Para penyelidik mendapati bahawa kanak-kanak yang terdedah kepada minuman keras ini semasa berada di dalam rahim, menunjukkan sambungan otak yang diubah, yang konsisten dengan prestasi kognitif terjejas. Penemuan mereka diperoleh dengan mengukur respons dari teknik pengimejan otak yang dipanggil sebagai
magnetoencephalography
 (MEG) dan kemudian menganalisisnya dengan alat yang dibangunkan dengan menggunakan
chaos theory
. Ini adalah salah satu bukti yang mempengaruhi kesihatan mental kanak-kanak.

Menurut kajian pada tahun 2017, didapati bahawa pengambilan minuman keras per kapita di Malaysia dikatakan antara yang terendah di Asia, pada kadar 1.7 liter per kapita setahun, tidak jauh berbeza dengan Singapura (2.9) dan Indonesia (0.6). Pun begitu, trend dan ramalan semasa menunjukkan peningkatan dalam penggunaan alkohol per kapita global dalam tempoh 10 tahun akan datang, terutamanya dalam kawasan Asia Tenggara dan Pasifik Barat serta Wilayah Amerika. Tanpa pendidikan dan kesedaran tentang bahaya penyalahgunaan minuman keras ini, ia juga bakal menyaksikan peningkatan kesan penyalahgunaan yang tidak diingini.

Pendek kata, langkah yang lebih kreatif dan efektif perlu diambil bagi menyelamatkan lebih banyak nyawa serta memberikan masa depan yang lebih cerah dan sihat kepada generasi akan datang.

Baca juga:

Buncit Arak: Bagaimana Alkohol Membawa Kepada Perut Buncit

Kira Kandungan Alkohol dalam Darah Anda (BAC)

Mengatasi Keinginan Terhadap Alkohol


Adakah Rawatan Kanser Payudara Mempengaruhi Keupayaan Untuk Hamil?

Semakin ramai wanita menghidap kanser payudara semasa fasa kehamilan mereka. Ini menimbulkan masalah yang serius sama ada ini akan menjejaskan peluang kesuburan mereka.

Tidak ada jawapan yang memuaskan kepada soalan: Bagaimana kanser payudara menjejaskan kesuburan? Kesimpulan terakhir bergantung pada banyak faktor, dan artikel ini akan menjelaskan beberapa hal yang mungkin perlu anda ketahui. Tetapi yang paling penting, kanser payudara tidak bermakna kemandulan.

Jenis rawatan

Tidak semua rawatan kanser payudara menjejaskan kesuburan. Pesakit yang memerlukan pembedahan dan radiasi masih mengekalkan keupayaan untuk mempunyai anak. Walau bagaimanapun, apabila berlaku kemoterapi, risiko kegagalan ovari dan menopaus yang sangat awal adalah amat tinggi.

Jenis dan peringkat kanser

Bagaimana caranya untuk mengesan kanser semasa pengesanan, serta apa jenisnya, menentukan sama ada kemoterapi diperlukan, dengan itu mempengaruhi risiko kesan sampingan kepada ovari.

Jenis tumor juga menjejaskan peluang untuk hamil bagi seorang wanita. Peratusan kecil kanser payudara adalah sensitif secara hormon, yang bermaksud bahawa mereka tidak boleh dirawat dengan menggunakan hormon dan oleh itu mesti disembuhkan dengan kemoterapi.

Umur pesakit

Umur pesakit adalah penunjuk ketidaksuburan. Wanita berusia 30 tahun lebih mungkin terdedah kepada kemerosotan kesuburan dan kemoterapi mendorong menopaus kepada wanita berusia lebih 40 tahun.

Mengekalkan kesuburan

Walaupun risiko kesuburan yang berkaitan dengan rawatan kanser payudara (kemoterapi khususnya), kaedah untuk mengekalkan kesuburan sebelum rawatan menawarkan harapan kepada ramai pesakit.

Kaedah yang paling menjanjikan ialah pembekuan telur dengan menggunakan persenyawaan vitro. Walau bagaimanapun, ini menunjukkan beberapa kelemahan kerana sperma mesti tersedia untuk menyuburkan telur dan kosnya adalah sangt tinggi.

Berulang dan membahayakan anak

Berulang adalah persoalan serius yang menarik perhatian banyak survivor kanser. Adalah disyorkan bahawa survivor bertahan menunggu dua tahun sebelum hamil kerana pengulangan yang paling teruk berlaku dalam tempoh dua tahun pertama rawatan selesai.

Terdapat kebimbangan dalam kalangan survivor iaitu risiko anaknya terdedah kepada kanser. Walau bagaimanapun, menurut pakar, risiko ini sangat kecil. Ini kerana hanya 5% pesakit kanser payudara yang benar-benar mewarisi gen daripada ibu atau bapa mereka. Walau bagaimanapun, ia mungkin menyedari bahawa interaksi antara koleksi gen, apabila ditambah kepada faktor persekitaran tertentu, menyebabkan kanser payudara.

Dalam sebarang kes, adalah penting bahawa pesakit memberitahu masalah ini kepada doktor mereka. Walau bagaimanapun, pakar Onkologi biasanya dilatih untuk menyediakan rawatan kanser terbaik, jadi pesakit perlu khusus tentang pelan mereka sebelum berunding dengan doktor mereka.


4 Sebab Kenapa Nama Virus Korona Baharu Ditukar Kepada COVID-19, Patutlah!

Untuk mendapatkan lebih banyak info tentang coronavirus di Malaysia, sila dapatkannya di sini.

Jika anda mengikuti perkembangan berita mengenai wabak virus korona baharu sejak kebelakangan ini, anda pasti tahu nama yang diberikan bagi merujuk kepada virus tersebut adalah 2019-nCov.

Ia merupakan singkatan kepada
novel coronavirus
 yang bermaksud virus korona baharu. Namun, semakin lama nama itu digunakan, ia menjadi semakin kurang relevan. Ini berikutan perkataan
novel
itu merujuk kepada
strain
yang baru ditemui.

Kini, sudah 2 bulan, virus korona baharu tersebut menular di seluruh dunia.

Bukan semua Badan Kesihatan di seluruh dunia menggunakan nama 2019-nCoV. Tambahan pula, ada nama yang digunakan berunsurkan stigma dan mewujudkan ketakutan dalam kalangan populasi dunia.

Dalam usaha untuk mengelakkan stereotaip dan stigma ini daripada terus berleluasa, satu nama perlu dipersetujui bagi mengelakkan kekeliruan.

Teruskan membaca jika anda ingin mengetahui selanjutnya.

Statistik di Malaysia adalah seperti berikut:

[covid_19]

Pertukaran nama kepada COVID-19

Apabila virus ini ditemui pada penghujung tahun 2019, nama yang acap kali digunakan oleh ahli akademik dan pengkaji adalah 2019-nCoV yang membawa maksud virus korona baharu.

Walau bagaimanapun nama tersebut tidak digunakan secara meluas. Ini berikutan terdapat media dan organisasi kesihatan yang menggunakan nama lain bagi merujuk kepada virus tersebut.

International Committee on Taxonomy of Viruses
 telah menggunakan nama SARS-CoV-2 bagi merujuk kepada virus korona baharu. Segelintir individu turut memviralkan penggunaan nama yang berunsur stigma seperti virus China dan virus korona Wuhan.

Baca juga:

Penggunaan nama yang pelbagai ini bakal mewujudkan kekeliruan dan huru-hara kesan daripada stereotaip dan kekeliruan.

Melihat kepada keperluan semasa bagi mengelakkan komplikasi tersebut daripada berlaku, nama virus korona baharu, 2019-nCoV, telah ditukar kepada COVID-19.

COVID merupakan gabungan perkataan
Corona
,
Virus
 dan
Disease
. Ia membawa maksud penyakit virus korona. Perkataan tersebut juga diikuti dengan tahun ia mula dikesan iaitu 2019.

COVID-19 telah diperkenalkan oleh Pengerusi WHO, Tedros Adhanom Ghebreyesus semasa sidang media di Geneva.

Ia merupakan nama yang tidak merujuk kepada mana-mana lokasi, binatang, individu atau populasi di samping merujuk kepada penyakit yang disebabkan oleh virus korona.

Perubahan nama ini penting bagi membentuk satu format sekiranya wabak virus korona berlaku kelak.

Kes virus korona
 kini telah menjangkiti hampir 50,000 individu di seluruh dunia.

Penyebaran wabak ini agak agresif berbanding dengan virus korona yang lain namun mempunyai kadar kematian yang agak rendah.

Perlu ke tukar nama nCoV kepada COVID?

Tindakan WHO menukar nama virus bukanlah satu perkara yang asing. Tujuan utama adalah untuk memastikan tiada salah faham atau stigma yang boleh membuatkan individu takut untuk mendapatkan rawatan.

Contoh pertukaran nama penyakit disebabkan oleh stigma

Ketika
Human Immunodeficiency Virus
(HIV) ditemui, nama
Acquired Immunodeficiency Syndrome
(AIDS) adalah GRID –
Gay-Related Immune Deficiency
. Nama tersebut mewujudkan stigma dalam kalangan homoseksual di Amerika Syarikat.

Tambahan pula, mereka yang heteroseksual juga boleh mendapat jangkitan tersebut. Oleh sebab nama tersebut tidak menggambarkan proses patologi penyakit yang sebenar, maka ia telah ditukarkan kepada AIDS.

Begitu juga dengan HIV. Disebabkan wujudnya stigma terhadap pesakit HIV, mereka seringkali malu dan tidak mahu mendapatkan rawatan. Bagi menyelesaikan dilema ini, nama HIV telah ditukar kepada RVD (
retro viral disease
).

Baca juga:

Individu Dengan Virus Corona Boleh Sebarkannya Walaupun Masih Tiada Simptom!

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020

Apa nama virus korona baharu sebelum COVID-19?

Sebelum timbulnya nama COVID-19, pelbagai jenis nama telah diusulkan kepada WHO:

Nama SARS-CoV-2 yang telah diberikan kepada virus korona baharu adalah bersempena dengan nama
 virus SARS-CoV
 yang menyebabkan sindrom pernafasan akut teruk (SARS). Ia berikutan kedua-dua virus tersebut mempunyai persamaan struktur genetik

Pihak berkuasa China pernah mengumumkan bahawa mereka akan menggunakan nama
 Novel Coronavirus Pneumonia
 (NCP)

Pada Januari 2020, terdapat juga beberapa nama yang bersifat stereotaip telah diusulkan seperti
South East Asia Respiratory Syndrome
dan
Chinese Acute Respiratory Syndrome

Persepakatan dalam kalangan ahli akademik untuk menamakannya sebagai COVID-19 memudahkan urusan pelbagai pihak dalam menangani wabak virus korona baharu.

Selain membantu ahli akademik untuk memahami topik yang diperbincangkan, ia juga boleh menggalakkan pesakit untuk mendapatkan rawatan sekiranya mempunyai gejala positif.

Langkah yang diambil ini secara tidak langsung akan membantu mengurangkan
 beban wabak di seluruh dunia
.

Adakah wabak ini akan berakhir?

Tiada kenyataan rasmi yang dikeluarkan oleh Badan Kesihatan Global berkenaan dengan persoalan ini.

Namun laporan yang dibuat oleh Kolej Imperial London telah menunjukkan bahawa jumlah mereka yang dijangkiti berkemungkinan lebih tinggi jika dibandingkan dengan apa yang dilaporkan oleh media.

Ramalan ini dibuat berdasarkan
pola keluar masuk pelancong dari Wuhan
. Jadi, mengapa jumlah laporan rasmi yang terbaru masih rendah? Ini berikutan terdapat kebarangkalian bahawa segelintir
individu tidak menunjukkan sebarang simptom walaupun telah dijangkiti
.

Laporan angka individu yang dijangkiti hanya berdasarkan kes positif yang telah didiagnosis. Oleh sebab itulah, wabak ini masih tidak mempunyai gambaran yang jelas.

Walau bagaimanapun, menurut penasihat perubatan kanan negara, jumlah kes baru semenjak 31 Januari 2020 semakin berkurangan. Jika corak penularan ini terus menurun, wabak ini dijangka akan berakhir pada April 2020.

[mc4wp_form id=’115319″]

Konklusi

Pertukaran nama virus korona baharu kepada COVID-19 dapat mengelakkan salah faham dan stigma kepada mereka yang mendapat jangkitan tersebut.

Ini merupakan langkah yang penting bagi membendung penularan wabak virus korona baharu yang semakin agresif. Jika anda mengalami simptom selesema atau baru pulang dari China, dapatkan pemeriksaan kesihatan dari fasiliti kesihatan terdekat.

Hello Health Group

tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronavirus

https://www.facebook.com/1634329383494261/videos/115200726587889/

Baca juga:

Ini Bagaimana Rakyat China Kena ‘Pulau’ Di Seluruh Dunia

Pakai Topeng Muka Dalam Kapal Terbang TINGKAT Risiko Jangkitan

Ini Punca Kenapa Wabak Virus Korona Baharu SUKAR Dibendung

GEMPAR! Kes Pertama COVID Mula Babitkan Rakyat Malaysia


Bahaya Jika Sakit Faraj! Anda Mungkin Ada Vulvitis, Radang Pada Bibir Alat Sulit!

Penyakit
vulvitis
 merupakan salah satu daripada
masalah-masalah yang melanda para wanita
 di luar sana.

Kaum Hawa memang mudah terdedah dengan penyakit dan masalah berkaitan kesihatan faraj.

Justeru, artikel ini bakal mengupas perihal masalah pada bahagian intim wanita ini, khususnya vulva dengan lebih mendalam.

Apa itu penyakit
vulvitis

Penyakit
vulvitis
 adalah keradangan pada kulit lembut di bahagian luar
alat kelamin wanita
 dan kawasan ini dipanggil vulva.

Keadaan lembap dan hangat yang merupakan bahagian penting dari vulva menjadikannya sangat mudah terdedah kepada
vulvitis
.

Mana-mana wanita boleh terkena
vulvitis
, terutama jika mereka mempunyai alergi, sensitiviti, ataupun jangkitan.

Gadis praremaja dan wanita
perimenopause
 mempunyai risiko yang lebih tinggi kerana mereka cenderung mempunyai tahap estrogen yang lebih rendah.

Antara penyebab
vulvitis

Alergi atau sensitif terhadap produk, barang, atau tabiat tertentu biasanya mampu menimbulkan vulvitis dan perkara-perkara berikut boleh menjadi antara penyebabnya:

Produk kebersihan tertentu, termasuk:

Kertas tandas berwarna atau wangi

Semburan atau pencuci faraj

Syampu dan perapi rambut

Pencuci pakaian

Krim dan ubat topikal

Reaksi alahan terhadap:

Mandian yang berbuih atau sabun yang digunakan pada alat kelamin

Tuala wanita

Kerengsaan pula mampu disebabkan oleh:

Douching

Jangkitan yis

Air berklorin di kolam renang atau kolam air panas

Seluar dalam bermaterial sintetik atau seluar dalam nilon

Memakai pakaian yang basah dalam jangka masa lama

Menunggang basikal atau menunggang kuda

Kebersihan diri yang rendah

Faktor-faktor lain yang menyumbang, seperti:

Diabetes

Kudis atau kutu di kemaluan

Herpes

Ekzema atau dermatitis

Wanita perimenopause sangat berisiko
 terhadap masalah ini kerana apabila tahap estrogen menurun, tisu vulva akan menjadi lebih nipis, kering, dan kurang anjal.

Ini menjadikan wanita lebih berisiko terhadap kerengsaan dan jangkitan.

Apakah gejala-gejala
vulvitis
?

Gejala penyakit
vulvitis
 dapat dikenal pasti dengan cara yang berbeza. Gejala yang paling biasa terjadi adalah:

Gatal, kemerahan, terbakar, dan bengkak

Rasa sakit

Keputihan

Gejala berikut boleh mempengaruhi kulit pada vulva:

Lepuh yang berisi cecair

Kulit bersisik

Gatal yang teruk dan berpanjangan

Sensasi seakan terbakar

Pembersihan pada kawasan yang terjejas secara berlebihan dapat memburukkan lagi simptomnya.

Sebaiknya basuh hanya sekali sehari, dan hanya dengan menggunakan air suam.

Gejala ini boleh menunjukkan gangguan atau penyakit lain
, termasuk alergi, jangkitan, dan sebagainya.

Bagaimana diagnosis
vulvitis
?

Penyakit
vulvitis
 boleh terjadi kerana banyak sebab, dan mencari sebab yang tepat boleh menjadi sukar.

Penilaian klinikal biasanya bermula dengan:

Sejarah perubatan

Pemeriksaan pelvis

Tujuannya adalah untuk melihat sebarang simptom kemerahan, lepuh, atau apa sahaja yang boleh menyokong diagnosis
vulvitis
.

Pemeriksaan diagnostik mungkin merangkumi pemeriksaan jangkitan kelamin (IMS) dan mungkin termasuk
analisis sampel air kencing.

Kedua-dua pemeriksaan ini biasanya dilakukan untuk mengenal pasti masalah lain yang mempunyai simptom yang serupa.

Ini dapat mendedahkan perubahan pada sel yang mungkin terkait dengan jangkitan, radang, atau barah.

Pilihan rawatan

Vulvitis
 boleh mempunyai pelbagai sebab dan ini kadang-kadang boleh membuat diagnosis menjadi sukar.

Walau bagaimanapun, dengan syarat bahawa sebarang penyebab yang mendasarinya didiagnosis dengan tepat,
vulvitis
 dapat dirawat dengan mudah.

Gatal-gatal dan gejala khas lain biasanya dapat diatasi dalam beberapa minggu setelah diagnosis dan rawatan.

Sekiranya keradangan itu dianggap akibat penurunan estrogen disebabkan menopaus, doktor mungkin akan memberikan krim estrogen topikal.

Langkah-langkah pencegahan

Kerengsaan adalah penyebab utama penyakit
vulvitis
, tetapi keadaannya juga boleh dikaitkan dengan STI dan
 pencegahan STI boleh dilakukan dengan penggunaan kondom dan sebagainya.

Perlu diingat di sini bahawa bagi sesetengah wanita, kondom dan pelincir boleh menambahkan masalah kerengsaan pada diri mereka.

Oleh itu, ia tidak akan berfungsi sebagai langkah pencegahan terhadap penyakit
vulvitis
 yang disebabkan oleh STI.

Bagi kebanyakan wanita, kemungkinan terjadinya kejadian radang pada vulva ini dapat dikurangkan dengan beberapa rawatan asas.

Bagi membantu mengurangkan dan mencegah masalah ini, lakukan sesuatu untuk mengurangkan tekanan,
dapatkan tidur yang cukup
 serta amalkan diet berkhasiat dan sihat.

Sekiranya penyakit
vulvitis
 berulang, seorang wanita harus mempertimbangkan untuk mengamalkan pemakaian seluar dalam bermaterial  kapas dan beri perhatian khusus pada kebersihan alat sulit.


6 Tip Penting Pilih Boxer Atau Seluar Dalam Lelaki, Pakai Fabrik & Saiz Yang Tepat!

Kaum Adam mesti selalu keliru mahu pakai
 boxer
atau
spender
 lelaki
bukan? Antara 2
pilihan pakaian dalam ini
, masing-masing punya kelebihan atau kekurangan yang perlu dipertimbangkan dengan baik! Jom baca artikel ini untuk tahu lebih lanjut.

Untuk mendapatkan lebih banyak informasi tentang Kesihatan Lelaki, anda boleh klik
di sini
.

Seluar dalam lelaki dan tahap kesuburan…

Setiap kali kita berbicara tentang pakaian dalam lelaki,
isu kesuburan sudah pasti akan timbul
. Ini kerana memang benar terdapat kaitan atau hubungan jelas di antara dua perkara tersebut.

Menurut ramai pakar, penggunaan pakaian dalam mungkin tidak begitu bagus untuk lelaki kerana ia berisiko untuk meningkatkan suhu pada testis lantas menjadikan ia sedikit ‘panas’.

Kesannya, suhu yang agak panas bakal menyebabkan testis tidak dapat menghasilkan
 sperma pada kualiti dan kuantiti terbaik
 sekali gus mengakibatkan masalah kesuburan kaum lelaki.

“Testis perlu berada di kawasan yang bersuhu sederhana bagi memastikan ia mampu
menghasilkan sperma yang terbaik,
” jelas Pakar Endokrinologi, Celia Dominguez.

Dalam erti kata lebih mudah, pemilihan pakaian dalam seperti
boxer
atau
spender
 lelaki
adalah amat penting bukan sahaja untuk kesuburan malah keselesaan dan kesesuaian individu!

Baca lagi artikel berkaitan:

Boxer VS Seluar Dalam, Yang Mana Lebih Bagus Untuk Dapatkan Sperma Berkualiti?

Bongkar 5 Mitos Tentang Sperma, Paling Popular Adalah Seluar Dalam, Apa Kaitannya?

Pakai Seluar Slim Fit Boleh Buat Sperma Lelaki Kurang Subur? Betul Ke?

Tip penting pilih
boxer
 @
spender
 lelaki!

Kadangkala, kita mungkin cuma tahu pakai
boxer
atau
spender
 lelaki
tanpa memikirkan faktor lain seperti keselesaan dan kesesuaian asalkan ia ada, kering serta mudah untuk dipakai.

Sebenarnya, wujud beberapa aspek lelaki perlu tahu tentang pemilihan
pakaian dalam
 sendiri seperti berikut:

#1. Lelaki kena tahu jenis yang terbaik

Untuk pengetahuan anda semua,
ada banyak jenis seluar dalam lelaki
 dan ia bukan hanya wujud dalam bentuk tiga segi sahaja. Antara contoh yang paling umum adalah
spender
,
boxer
,
brief
atau
trunk
– kesemuanya dengan bentuk yang sudah tentu tidak sama.

Pilihan untuk pakai jenis yang mana satu pula adalah terletak di tangan anda bergantung kepada keselesaan masing-masing.

#2. Pilih fabrik yang selesa untuk anda

Dalam industri pembuatan pakaian dalam lelaki, ada banyak jenis fabrik yang biasa digunakan. Kapas, nilon atau modal mikro adalah pilihan terbaik ekoran sifat lembut serta elastiknya.

Sementara itu pula, cuba untuk elak daripada fabrik jenis poliester atau poliamida kerana ia sedikit kasar, menyerap haba dan
menyimpan bau kurang menyenangkan
 lantas boleh menjejaskan kesihatan penis anda.

#3. Pilih saiz yang sesuai dengan anda

Kadangkala, kita mungkin ambil mudah perkara ini. Sebenarnya, pemilihan saiz seluar dalam sama ada S, M, L dan lain-lain juga adalah begitu penting untuk keselesaan dan kesesuaian individu.

Antara tip penting buat anda, jangan pilih saiz
boxer
 atau
spender
 lelaki
 yang
terlampau ketat atau terlampau longgar
. Ini amat penting agar ia tidak menyeksa diri atau melondeh ke bawah.

#4. Jangan gantung dan pakai semula

Rasanya, ramai orang lelaki yang ada
tabiat gantung dan pakai semula
 seluar dalam dengan alasan ia masih belum kotor serta masih boleh digunakan pada hari sama, esok atau lusa nanti.

Sedangkan, ramai pakar yang menyarankan agar anda menggantikan pakaian dalam apabila sudah berpeluh kerana peluh itu boleh mendatangkan kelembapan dan kegatalan alat kelamin.

Maka,
 jangan gantung dan pakai semula
 seluar dalam meskipun anda rasa ia masih pada kondisi baik!

#5. Basuh
boxer
 @
spender
dengan kerap

Sehubungan di atas, sila basuh seluar dalam anda dengan kerap kerana wujud risiko untuk mikrob termasuk kulat, bakteria dan virus
membiak serta merebak ke alat sulit
 dan kawasan kulit lain.

Sebaiknya, basuh semua pakaian luar dan dalam setiap kali anda sudah guna pada hari yang sama.

#6. Jangan pula langsung tidak pakai pakaian dalam!

Tidak kurang juga, ramai kaum Adam mungkin akan memilih untuk tidak langsung memakai
 boxer
 atau
spender
 lelaki
kerana sudah terbiasa dengan tabiat itu namun wujud bahaya yang tersendiri.

Ini kerana ada risiko untuk alat sulit bergeser atau tergesel dengan kain seluar yang mungkin keras terutama
ketika memakai seluar jenis jeans
 dan ini akan menjadi punca gatal atau rengsa.

Dalam pada itu, wujud risiko di mana kulit bahagian kulup zakar tersepit pada zip seluar terutama
bagi mereka yang tidak berkhatan
. Kesannya, alat kelamin anda mungkin boleh tercedera.

Jadi, fikir-fikirkan dan buatlah pilihan terbaik semasa memilih pakaian dalam lelaki, ya!


Tip Menghadapi Fasa Kelahiran Si Comel Anda, Ibu

Saat yang ditunggu hampir tiba untuk menantikan kelahiran bayi anda. Bakal ibu, penting untuk anda kenali tanda bersalin semakin hampir, persiapan, risiko komplikasi dan sebagainya.

Untuk mengurangkan ketakutan dan persoalan yang berlegar di minda, persiapkan diri kalian dengan
pengetahuan dan info kehamilan ini.

Untuk mendapatkan lebih banyak info tentang Kehamilan, sila dapatkannya
di sini.

Persiapan diri untuk kelahiran anak

Sebelum mengetahui tanda bersalin semakin hampir, berikut beberapa aspek persiapan penting yang perlu anda lakukan:

1. Menyertai kelas kehamilan

Ikuti kursus bersalin dan mendaftar seawal mungkin untuk mempelajari pilihan yang boleh dilakukan menjelang waktu beranak.

Kalian bebas untuk bertanyakan soalan-soalan sukar atau ‘bodoh,’ mengenai peringkat kelahiran yang bakal ditempuhi dan tanda-tanda bersalin yang semakin hampir.

Semakin banyak pengetahuan dikumpul, semakin banyak pilihan yang anda ada semasa
proses kelahiran
!

2. Cari kekuatan diri dan fokus

Menurut Carmela Cattuti, Instruktur yang memiliki latihan pensijilan yoga pranatal, perkara penting yang dipelajari wanita
melalui yoga
 adalah cara untuk kekal fokus, menguatkan fungsi keseluruhan tubuh, meningkatkan fleksibiliti dan menambahkan stamina sebelum bersalin.

3. Banyakkan bergerak

Berdiri, berjalan,
 berlutut, duduk dan mencangkung akan membolehkan graviti untuk bantu menggerakkan bayi ke bahagian yang sepatutnya.

Kadangkala, usaha menggerakkan bayi ke kawasan pelvis boleh menjadi sukar, anda mungkin perlu melakukan beberapa pergerakan pinggul.

4. Kekal tenang

Semakin selesa seseorang wanita dengan tubuhnya, semakin tinggi kemampuannya untuk hadapi cabaran bersalin.

Ingatkan diri untuk kekal tenang, yang akan membolehkan kalian berfikir dengan jelas dan menghadapi tanda-tanda bersalin dengan baik.

Salah satu teknik terbaharu yang disarankan kepada bakal ibu adalah
Hypno Birthing.

Kajian oleh University of Florida, di Gainsville, mendapati bahawa wanita yang terlatih dengan hipnosis diri ini lebih berkemampuan
menguruskan kegelisahan
, ketidakselesaan dan alami komplikasi yang lebih sedikit berbanding wanita lain.

Tanda bersalin semakin hampir: Fahami proses kelahiran

Tempoh waktu 9 bulan diperlukan untuk melahirkan si manja anda, namun proses bersalin juga boleh memakan masa beberapa hari atau berjam-jam.

Tanda bersalin semakin hampir biasanya bermula apabila anda mula mengalami gejala seperti:

Tekanan yang bertambah kuat di rahim

Tahap tenaga berubah

Keputihan berlendir dan berdarah

Air ketuban pecah

sakit belakang atau sakit perut

perut memulas tanda bersalin

Kekejangan, serupa
dengan senggugut

Kerap ke tandas akibat kepala bayi anda yang menekan usus

Terdapat 3 fasa bersalin yang bakal para ibu tempuhi, iaitu:

Tahap 1: Proses kelahiran awal (
early labor
) dan aktif (
active labor
)

Tahap pertama bersalin terjadi apabila anda mula merasai kontraksi ringan, yang menyebabkan serviks melebar, melembutkan, memendek dan menipis.

Kontraksi
 ini membolehkan bayi bergerak ke arah saluran kelahiran (faraj).

Tahap pertama ini akan menjadi fasa terpanjang daripada 2 lagi peringkat lain.

Peringkat ini juga terbahagi kepada 2 fasa tersendiri; proses kelahiran awal
(latent phase
) dan proses kelahiran aktif.

Tahap 2: Kelahiran bayi anda, tanda bersalin semakin hampir

Inilah masanya! Anda akan melahirkan cahaya mata yang ditunggu-tunggu semasa peringkat kedua kelahiran ini.

Berapa lama tempoh ini berlangsung? Mungkin memerlukan beberapa minit hingga beberapa jam atau lebih untuk si manja berada dalam dakapan ibu.

Perkara yang boleh anda lakukan? Teran! Doktor akan meminta anda untuk menahan diri semasa kontraksi dan meneran bila perlu.

Ketika meneran
, cuba yang terbaik untuk kekal tenang dan menumpukan perhatian kepada proses tersebut.

Jika mampu, anda boleh bereksperimen dengan posisi yang berbeza sehingga dapat mengenal pasti kedudukan yang paling sesuai dan selesa!

Untuk kekal bermotivasi, anda mungkin akan diminta untuk merasai kepala bayi atau menyaksikan proses kelahiran melalui cermin.

Baca juga:

Tahap 3: Pengeluaran uri

Selepas si comel dilahirkan, rahim akan mengecut dan bakal ibu akan mula berasa lega.

Anda mungkin akan memegang bayi di dada atau perut, hargailah masa-masa berharga ini…

Tetapi, perjuangan anda masih belum selesai ya! Pada peringkat ketiga ini, uri pula akan dikeluarkan.

Uri
biasanya akan terkeluar dalam masa 5 hingga 30 minit, tetapi prosesnya mungkin berlangsung selama 1 jam.

Ambil tahu komplikasi kelahiran!

Selain mengetahui tanda bersalin semakin hampir, anda juga mengetahui mengenai risiko komplikasi yang boleh berlaku. Ini kerana sesetengah bakal ibu terdedah dengan risiko komplikasi yang melibatkan kesihatan mereka, bayi atau keduanya.

Kadangkala, penyakit atau kondisi yang bakal ibu alami sebelum mengandung boleh memicu komplikasi semasa hamil.

Beberapa komplikasi kelahiran paling kerap terjadi, termasuk:

Bayi songsang (breech position)

Uri di bawah (
plasenta previa
)

Bayi tidak cukup berat

Siapa yang berisiko?

Sekiranya anda sudah pun mempunyai kondisi atau penyakit kronik, berbincanglah dengan doktor mengenai cara untuk mengurangkan komplikasi sebelum kehamilan.

Namun, jika sudah hamil, doktor mungkin perlu memantau kehamilan anda dari masa ke masa.

Beberapa contoh penyakit dan kondisi kesihatan  yang berupaya menyebabkan komplikasi semasa kehamilan termasuk:

Diabetes

Kanser

Tekanan darah tinggi

Jangkitan

Penyakit kelamin, termasuk HIV

Masalah buah pinggang

Epilepsi

Anemia

Faktor-faktor lain yang boleh meningkatkan risiko komplikasi:

Mengandung pada usia 35 tahun atau lebih.

Hamil pada usia muda.

Mengalami gangguan makan seperti anoreksia

Hisap rokok

Minum alkohol

Punyai sejarah keguguran atau
 kelahiran pramatang

Hamil kembar

Jika terdapat sebarang pertanyaan mengenai tanda bersalin semakin hampir, berundinglah dengan doktor untuk lebih kepastian.


Berlumba Nak Anak Sentiasa Cemerlang & Wajib Skor Straight A, Itu Semua Punca Anak Stres!

Sebagai ibu bapa, pernah tak anda terfikir yang
 hasrat anda untuk lihat anak mendapat keputusan cemerlang
 menjadi punca stres buat mereka?

Hala tuju pekerjaan sememangnya terkesan daripada keputusan peperiksaan.

Walau bagaimanapun,
mindset
 anak perlu skor
straight
A untuk berjaya dalam hidup boleh
memudaratkan kesihatan mental mereka.

Perkara ini bukan berlaku di Malaysia sahaja, malah di seluruh dunia.

Menurut Dr Alvin Ng Lai Oon, seorang Profesor Psikologi Klinikal di Universiti Sunway, secara amnya, kebanyakan ibu bapa percaya anak boleh hidup senang kelak sekiranya mereka berjaya di sekolah.

Melalui corak pemikiran tersebut, konsep kejayaan itu sendiri telah diperkecilkan skopnya.

Mereka yang gagal dalam pelajaran di sekolah dianggap akan gagal dalam kehidupan kelak.

Namun, adakah perkara itu benar?

Seperti yang dinyatakan,
punca stres bagi anak-anak adalah apabila ibu bapa mencampuri urusan “usaha” dalam pelajaran
 bagi memaksa mereka mendapatkan keputusan cemerlang.

Mereka yang ditekan untuk belajar cenderung untuk alami stres dan masalah disiplin

Kegiatan plagiarisme merupakan satu jenayah akademik yang berat tidak kiralah di mana anda berada.

Pelbagai punca stres yang boleh dikaitkan dengan sikap tidak bermoral ini dan salah satunya adalah apabila
 anak ditekan untuk berjaya dalam satu bidang yang mereka tidak gemari.

Bahkan, jika mereka berminat dengan bidang tersebut pun, tekanan ibu bapa terhadap prestasi akademik anak boleh menyumbang kepada permasalahan ini.

Oleh sebab itulah tanggungjawab yang disandang oleh guru dan pensyarah, besar untuk mengenal pasti punca kepada perkara tersebut.

Ia bukanlah semudah
“pelajar malas” atau “pelajar suka menipu”
. Terdapat faktor psikologi lain yang perlu diambil kira sebelum kita membuat andaian.

Pada tahun 2008, Richard H. McCuen, pensyarah dari Universiti Maryland telah membuat analisis terperinci berkenaan dengan tindakan plagiarisme dan kesannya kepada individu.

Secara amnya, setiap tindakan plagiat mempunyai pencetusnya. Tekanan yang mewujudkan
konflik dalaman merupakan salah satu daripadanya.

Majoriti konflik tersebut tercetus akibat masalah prestasi yang akan mempengaruhi keputusan akademik individu.

Bagi mengisi kekurangan mereka untuk mendapatkan keputusan cemerlang, disebabkan oleh tekanan, mereka cenderung untuk melakukan jenayah plagiat.

Apa yang lebih teruk lagi, individu tersebut akan menggunakan pendekatan psikologi rasionalisasi bagi mengadili jenayah yang telah dilakukan untuk mencapai objektif tersebut.

Dalam konteks ini, benarlah kata pepatah, “niat tidak menghalalkan cara”.

Ibu bapa main peranan penting terhadap perkembangan anak bagi konsep etika

Pada tahun 2016, saintis dari Universiti Arizona, Amerika Syarikat telah menjalankan kajian terhadap 506 pelajar darjah enam.

Mereka telah diminta untuk menyenaraikan 3 daripada 6 harapan teratas ibu bapa terhadap mereka.

Harapan yang tersenarai boleh dibahagikan kepada 2 aspek:

Aspek pencapaian peribadi (keputusan cemerlang dan mendapat pekerjaan yang bagus kelak).

Aspek sahsiah (berperangai elok dan memfokuskan kepada tatasusila anak).

Keputusan tersebut kemudiannya dibandingkan dengan gred peperiksaan yang dicapai dan sahsiah mereka di sekolah.

Ibu bapa yang menekankan
konsep sahsiah dalam hidup
 mempunyai anak yang mencapai keputusan baik dalam peperiksaan dan tingkah laku.

Antara lain punca stres, mereka yang ditekankan dengan kejayaan akademik pula berisiko untuk alami
 masalah kemurungan, keresahan, kurang keyakinan diri dan masalah dalam pelajaran.

Perkara ini jelas menunjukkan bahawa punca stres atau tekanan untuk mencapai keputusan cemerlang boleh mempengaruhi keperibadian pelajar dan keputusan akademik yang bakal dicapai oleh mereka.

Sudah berapa banyak berita yang dilaporkan di akhbar berkenaan dengan
kes pelajar bunuh diri kerana tertekan
 dengan desakan keluarga untuk capai prestasi lebih baik.

Secara tidak langsung, tekanan dan desakan yang diberikan seakan-akan menunjukkan ibu bapa tidak percaya akan keupayaan anak.

Saban tahun,
kes cubaan bunuh diri dalam kalangan remaja meningkat
 berserta jumlah mereka yang didiagnosis dengan penyakit mental.

Anda mungkin berminat:

8 Tanda Seseorang Itu Berniat Untuk Bunuh Diri, Alert Semua Orang!

Tahu Rakan Kemurungan & Ada Potensi Ingin Bunuh Diri? Ini 4 Langkah Anda Boleh Bantu Mereka

Bagaimana cara untuk atasi punca stres anak terhadap pencapaian hidup mereka?

Beberapa langkah boleh diambil bagi memastikan anak anda berupaya untuk memaksimumkan usaha untuk berjaya dan mencegah punca stres ini.

Jangan hanya berleter mengenai subjek usaha jika anak anda gagal. Tentunya anak tahu gred peperiksaan yang bagus boleh menjamin kecemerlangan hidup mereka kelak. Apa yang perlu difokuskan adalah bagaimana untuk menjentik mereka
melakukan refleksi diri terhadap kegagalan yang dialami.

Elakkan daripada menekankan anak perlu menang atau mesti perolehi keputusan cemerlang tidak kira walau apa sekalipun. Ia boleh menyebabkan mereka berasa stres. Apa yang perlu anda berikan adalah sokongan.

Jangan kritik keputusan yang diperolehi. Ia akan mempengaruhi tahap keyakinan terhadap potensi untuk mereka berjaya. Kajian pada tahun 2015 menunjukkan
hukuman terhadap gred peperiksaan teruk tidak memberikan impak positif
 kepada perkembangan anak. Apa yang berkesan adalah interaksi yang berbentuk sokongan terhadap anak.

Integriti, hormat orang lain dan sahsiah terpuji juga satu bentuk kejayaan yang dicapai oleh anak anda. Jangan lupa untuk puji mereka sekiranya mereka cemerlang dalam aspek sahsiah hidup. Ia akan membentuk atitud positif dan mendorong mereka untuk berusaha kelak.

Amalkan apa yang anda sampaikan. Anda merupakan contoh tauladan kepada anak-anak. Bayangkan jika anda beritahu anak, anda tidak kisah akan keputusan mereka namun melenting apabila mereka gagal. Apa mesej yang cuba anda sampaikan sebenarnya?

Konklusi

Tekanan daripada ibu bapa boleh menjadi punca stres kepada anak-anak untuk berusaha memperbaiki diri.

Berikan ruang untuk buktikan kemampuan diri mereka.

Jangan lupa, jika anak anda berjaya dalam aspek tertentu, tidak kiralah sekecil mana pun, pujilah mereka.


Pantang Larang Bayi Hidap G6PD, Si Kecil Tak Boleh Makan Ini, Mak Ayah Kena Alert!

Pernahkah anda dengar mengenai penyakit G6PD atau
glucose-6-phosphate dehydrogenase deficiency
?

Penyakit ini
turut dikenali sebagai ‘favism’
 kerana kebanyakan pesakit G6PD alah kepada kacang fava atau kacang parang.

G6PD merupakan satu penyakit yang berlaku secara turun temurun dan boleh menyebabkan pesakit alami hemolisis, terutamanya selepas terdedah kepada beberapa jenis jangkitan, makanan ataupun ubat-ubatan.

Ibu bapa mana yang tidak risau jika anak mereka
didiagnosis dengan penyakit G6PD.

Baca lebih lanjut tentang Keibubapaan
di sini.

Usah risau, pesakit G6PD sebenarnya boleh hidup sihat seperti orang lain jika mereka kekal berpantang serta tidak mengambil makanan dan ubat-ubatan tertentu.

Oleh sebab itu, ia mungkin menjadi cabaran untuk ibu bapa dalam penyediaan makanan lebih-lebih lagi jika anda tidak pasti apa sebenarnya yang boleh menyebabkan anak anda diserang anemia.

Namun, sebelum itu mari kita baca serba sedikit tentang penyakit G6PD dalam kalangan kanak-kanak dan simptom-simptomnya.

Apa sebenarnya penyakit G6PD?

Kekurangan G6PD merupakan satu penyakit genetik yang lazim berlaku dalam kalangan lelaki.

Penyakit ini berlaku apabila badan tidak mempunyai sejenis enzim yang dikenali sebagai
glucose-6-phosphate dehydrogenase
 (G6PD).

Enzim ini mempunyai fungsi yang amat penting iaitu melindungi darah daripada pecah ketika ia sedang melawan jangkitan atau ketika mereka mengambil ubat-ubatan tertentu.

Dalam kalangan pesakit G6PD, enzim ini tidak dihasilkan dengan cukup atau tidak dapat berfungsi dengan baik. Masalah yang sering dihadapi oleh pesakit ialah
anemia hemolitik
 dan jaundis yang berpanjangan.

Jaundis yang berpanjangan merupakan kondisi perubatan yang amat lazim dalam kalangan bayi yang baru lahir. Ini akan menyebabkan mereka mudah terdedah kepada komplikasi lain.

Anemia pula akan berlaku apabila badan pesakit tidak lagi mampu untuk menggantikan darah yang hilang.

Individu yang menghidap G6PD mempunyai kondisi ini sejak lahir. Walau bagaimanapun, bukan semua pesakit G6PD terkesan dengan penyakit ini dengan cara yang sama.

Simptom yang perlu ibu bapa perhatikan

Anak anda mungkin menghidap hemolisis jika:

Muka mereka pucat. Anemia akan menyebabkan kulit menjadi pucat akibat kekurangan darah.

Mata dan lidah yang kekuning-kuningan. Mereka yang menghidap G6PD akan alami jaundis ketika darah merah dalam badan mereka mula pecah.

Air kencing berwarna coklat atau kuning gelap.

Rasa letih.

Susah bernafas dan degupan jantung laju.

Demam.

Kanak-kanak yang diserang anemia hemolitik mungkin akan mengalami peningkatan suhu dalam masa 24 hingga 48 jam seterusnya.

Mereka juga akan jadi letih, rasa loya dan
alami cirit birit
. Dalam masa 6 hingga 24 jam, air kencing mereka akan jadi amat gelap dan wajah mula kelihatan pucat.

Jika anak anda mempunyai  kekurangan G6PD dan mengalami simptom di atas, pastikan anda membawanya berjumpa doktor secepat mungkin.

Dalam kes yang teruk, pesakit boleh menghidap
hypovolemic shock
 akibat kehilangan darah dan cecair yang terlalu banyak daripada badan.

Apa yang pesakit G6PD harus elakkan?

Kepada ibu bapa, anda tidak perlu terlalu risau tentang keadaan anak anda kerana kebanyakan kanak-kanak dapat hidup seperti biasa walaupun mengalami G6PD.

Namun, ada beberapa jenis ubat dan makanan yang boleh menyebabkan sel darah merah dalam badan pecah.

Oleh sebab itu, mari kita lihat beberapa jenis makanan dan ubat-ubatan yang tidak boleh diambil oleh pesakit G6PD:

1. Kacang parang

Hati-hati ya, jangan pernah bagi anak anda
makan kacang parang!
 Pesakit G6PD boleh menghidap
favism
 iaitu anemia hemolitik selepas makan kacang parang.

Pada awalnya, pakar tidak tahu wujudnya favism dalam kalangan mereka yang mempunyai G6PD. Mereka sangkakan reaksi ini terhasil akibat
alergi terhadap debunga
.

Walau bagaimanapun, setelah kajian selama bertahun-tahun dijalankan, mereka berjaya mengenal pasti bahan kimia yang bertanggungjawab iaitu vicine dan convicine.

Kedua-dua bahan kimia ini dapat ditemui dengan konsentrasi yang amat tinggi di dalam kacang parang, namun tidak di dalam kekacang jenis lain.

Sebagai langkah berjaga-jaga, elakkan makan
makanan yang berasaskan soya
. Selain itu, jangan makan makanan yang diperbuat dengan tepung yang mengandungi kacang parang.

2. Ubat anti malaria

Primaquine, sejenis ubat anti malaria didapati dapat mencetuskan anemia hemolitik dalam kalangan pesakit G6PD.

Ubat ini merupakan satu-satunya ubat yang dapat
menyingkirkan parasit malaria
 yang dorman daripada badan pesakit.

Malah, ubat ini amat penting untuk mengelakkan malaria daripada menjangkiti pesakit semula.

Disebabkan kepentingan ubat ini dalam menyembuhkan malaria, ia sering diberikan kepada pesakit sebagai rawatan utama.

Namun, WHO telahpun mengeluarkan rekomendasi atas penggunaan primaquine. Menurut mereka, ubat ini tidak boleh digunakan ke atas mereka yang mempunyai penyakit G6PD.

Selain itu, ada sesetengah air tonik yang mengandungi quinine. Oleh sebab itu, berhati-hati sebelum membeli air tonik dan baca dulu senarai ramuan untuk pastikan makanan tersebut selamat.

3. Naftalena dalam ubat gegat

Naftalena mungkin merupakan salah satu perkara yang ibu bapa kepada anak-anak penyakit G6PD boleh terlepas pandang.

Bahan kimia yang terkandung dalam ubat gegat boleh menyebabkan pesakit G6PD diserang anemia hemolitik.

Bau ubat gegat juga kadangkala cukup untuk mencetuskan reaksi yang sama.

Selain itu, anak anda juga mungkin tidak boleh menggunakan ubat gigi yang
mempunyai pudina.
 Mereka juga perlu elak daripada makan gula-gula yang berperisa menthol.

Kesimpulannya, anak dengan penyakit G6PD boleh hidup normal seperti kanak-kanak lain, cuma ibu bapa perlu ‘alert’ dengan pantang larang yang perlu dipatuhi di atas.


Telan Air Mani Suami Adalah SELAMAT, Tapi Ada RISIKO Yang Si Isteri Kena Tanggung!

Pernahkah anda terfikir, adakah selamat untuk anda telan air mani pasangan? Mungkin ada antara kita yang terfikir untuk cuba telan air mani disebabkan oleh keghairahan melayan hubungan seksual bersama pasangan masing-masing.

Walau bagaimanapun, pasti ramai yang teragak-agak untuk melakukan hal sedemikian.

Sebelum kami memberitahu sama ada selamat atau tidak untuk telan air mani pasangan anda,
anda perlu memastikan bahawa pasangan anda bebas daripada sebarang penyakit jangkitan seksual atau STD
.

Jika pasangan anda telah disahkan bebas daripada jangkitan STD, anda boleh teruskan membaca apa yang kami sediakan di bawah ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Adakah selamat untuk anda telan air mani pasangan anda?

Ya. Untuk pengetahuan anda,
komponen yang membentuk air mani adalah selamat untuk ditelan
. Air mani yang ditelan dicerna dengan cara yang sama makanan dicerna.

Walau bagaimanapun, dalam sesetengah keadaan yang jarang berlaku, sesetengah individu mungkin akan mengetahui bahawa mereka mempunyai alahan terhadap air mani. Ia juga dikenali sebagai
human seminal plasma hypersensitivity
 (HSP).

Apakah rasa sebenar air mani?

Rasa air mani sebenarnya bergantung kepada individu itu sendiri. Ia boleh memiliki rasa pahit, masin dan manis.

Walaupun tidak terdapat hubungan yang jelas yang membuktikan bahawa makanan yang dimakan mempengaruhi rasa air mani, terdapat bukti anekdot atau cerita peribadi daripada pengalaman individu lain mengenai hal ini.

Adakah ia kaya dengan protein seperti yang dikatakan?

Walaupun
air mani dikatakan kaya dengan sumber protein
, anda mungkin perlu menelan bergelen-gelen air mani untuk mendapatkan manfaat kesihatan daripadanya.

Untuk pengetahuan anda, protein yang terdapat dalam air mani hanyalah sangat sedikit. Ia sekitar 1/12 daripada keseluruhan air mani tersebut.

Selain kandungan protein,
sperma dan air yang terdapat dalam air mani, ia juga mengandungi komponen-komponen lain
 seperti gula, garam, sitrat, zink, klorida, kalsium, asid laktik, magnesium, urea dan kalium.

Adakah air mani juga mengandungi kalori?

Ya, air mani juga mengandungi kalori tetapi tidaklah banyak seperti yang disangkakan. Bagi setiap ejakulasi air mani (dengan anggaran sebanyak satu sudu), hanya terdapat sekitar 5 hingga 7 kalori sahaja.

Bolehkah saya terdedah kepada STD jika telan air mani?

Sepertimana jenis seks tanpa perlindungan yang lain, telan air mani juga boleh merisikokan anda terhadap STD atau jangkitan penyakit seksual.

Jangkitan bakteria seperti gonorrhea dan chlamydia boleh menjejaskan tekak anda
. Jangkitan virus antara kulit seperti herpes juga boleh berlaku.

Oleh sebab itu, adalah penting untuk anda sentiasa mengetahui status semasa pasangan anda sama ada mereka mempunyai jangkitan STD atau tidak.

Untuk pengetahuan anda, STD juga boleh menjangkiti anda melalui seks oral atau telan air mani. Walaupun ia berisiko kecil berbanding seks biasa, ia masih tetap berisiko kepada kesihatan anda.

Cuba untuk elakkan diri anda daripada telan air mani melainkan pasangan anda benar-benar ‘bersih’ daripada jangkitan seksual dan tidak bertukar-tukar pasangan.

Kesimpulan

Walaupun menelan air mani adalah satu perkara yang boleh dianggap selamat, namun kami yakin tidak ramai yang ingin melakukan hal tersebut.

Ini mungkin disebabkan oleh faktor rasanya yang mungkin tidak enak, atau bau air mani yang kurang menyenangkan.


Peliknya, Berat Badan Naik Tanpa Sebab? Mungkin 7 Penyakit Ini Puncanya!

Mengalami kenaikan berat badan? Selalunya, perkara ini berlaku jika seseorang itu banyak makan atau kurang bersenam.
Namun, mungkin ramai yang tidak tahu bahawa sebab berat badan naik lain mungkin kerana penyakit tertentu.

Di bawah, kami senaraikan beberapa kondisi atau penyakit yang boleh menyebabkan kenaikan berat badan dengan mendadak.

7 penyakit serta kondisi yang boleh jadi sebab berat badan naik

1.
Masalah tiroid

Masalah tiroid yang tidak aktif atau hipotiroidisme
 merupakan satu penyakit yang berlaku apabila kelenjar tiroid tidak menghasilkan hormon yang mencukupi.

Hormon tiroid memainkan peranan yang amat penting dalam mengawal metabolisme badan.

Apabila hormon yang dirembeskan tidak mencukupi, metabolisme badan akan menjadi perlahan.

Oleh sebab itu, pesakit akan mula mengalami simptom-simptom hipotiroidisme seperti suhu badan yang rendah, anemia,
kegagalan jantung
 dan sering rasa keliru.

Hipotiroidisme juga boleh menyebabkan pesakit koma. Malah, masalah tiroid yang serius juga boleh membawa maut.

Pada masa yang sama, sistem metabolisme badan yang perlahan juga boleh menyebabkan peningkatan berat badan. Jadi, tidak hairanlah jika pesakit mengalami peningkatan berat badan yang mendadak.

Masalah tiroid merupakan satu kondisi yang boleh dirawat. Ia boleh dikawal dengan ubat-ubatan serta pemeriksaan berkala dengan doktor.

2.
Pengambilan ubat kencing manis mungkin sebab berat badan naik

Ramai pesakit diabetes
 mempunyai masalah untuk mengekalkan berat badan masing-masing ketika mengambil insulin.

Manakan tidak, peningkatan berat badan sebenarnya merupakan salah satu kesan sampingan pengambilan ubat kencing manis.

Malah, individu yang sudah lama menghidap diabetes sudah terbiasa mengambil lebih banyak kalori setiap hari untuk mengelakkan tahap gula dalam darah menurun.

Sebab itulah, pesakit diabetes yang mengambil insulin mudah mengalami peningkatan berat badan.

3. Sebab b
erat badan naik kerana peningkatan usia

Apabila kita semakin berusia, kita akan mula kehilangan banyak jisim otot. Selalunya, keadaan ini berlaku kerana kita tidak lagi aktif bergerak dan kurang bersenam.

Otot manusia dapat membakar kalori dengan sangat efektif. Oleh sebab itu, kehilangan jisim otot akan membuatkan badan kita membakar kalori dalam jumlah yang lebih sedikit.

Tambah lagi, jika kita makan dan minum seperti biasa, berat badan kita akan mulai bertambah.

Untuk mengelakkan masalah ini, kita perlulah kekal aktif dan
lakukan senaman khas yang boleh menguatkan otot
.

4.
Sedang mengambil ubat steroid

Steroid, yang turut dikenali sebagai kortikosteroid digunakan untuk merawat pelbagai jenis penyakit,
termasuklah asma
 dan arthritis.

Penggunaan

kortikosteroid dalam jangka masa panjang boleh meningkatkan selera makan dan menjadi sebab berat badan naik.

Semakin tinggi dos yang diambil, semakin banyaklah peningkatan berat badan pesakit.

Manakan tidak, pengambilan steroid akan menyebabkan rasa lapar kerana kortikosteroid mempengaruhi bahagian otak yang mengawal selera makan dan juga rasa lapar.

Oleh sebab itu, individu yang mengambil kortikosteroid perlu lebih berhati-hati dalam pemakanan.

Selain itu, jangan berhenti mengambil ubat separuh jalan kerana masalah berat badan naik.

Tindakan ini mungkin akan menimbulkan masalah pada masa hadapan. Berbincanglah dengan doktor sebelum melakukan apa-apa keputusan.

5. Kenaikan berat badan disebabkan s
indrom Cushing

Sindrom Cushing merupakan satu kondisi yang amat jarang berlaku.
 Penyakit ini hanya terjadi pada 1 dalam 50,000 orang dan berlaku disebabkan hormon kortisol yang tinggi.

Sindrom ini berpunca disebabkan rawatan steroid jangka panjang atau kerana pembentukan tumor.

Peningkatan berat badan merupakan simptom lazim Sindrom Cushing.

Malah, pesakit sindrom ini juga sering mengalami penambahan berat badan pada kawasan dada, muka dan juga perut.

Bergantung pada puncanya, rawatan untuk sindrom ini sama ada menghentikan penggunaan steroid atau melakukan pembedahan untuk membuang tumor.

Sebab berat badan naik #6.
Tekanan perasaan dan mood yang tidak baik

Setiap orang mempunyai
respons yang tersendiri terhadap stres, keresahan dan juga depresi.

Ada orang yang akan hilang berat badan dan ada juga yang akan mengalami penambahan berat badan.

Walau bagaimanapun, peningkatan berat badan disebabkan depresi boleh mendatangkan bahaya yang lebih besar. Ia boleh membuatkan pesakit terjerumus ke dalam kitaran depresi yang teruk.

Manakan tidak, penambahan berat badan yang berlaku ketika seseorang itu menghidap depresi boleh menyebabkan individu itu semakin tertekan dengan imej diri.

Jika suka makan mengikut emosi, anda perlu mencari alternatif lain untuk mengawal masalah ini.

Sebagai contoh, cari aktiviti lain yang boleh mengalih perhatian anda seperti keluar dengan kawan, mandi lama-lama atau berjalan di pusat membeli belah.

7.
Rasa penat dan letih

Kajian menunjukkan, orang yang tidur kurang 7 jam sehari lebih berisiko untuk mengalami kenaikan berat badan berbanding mereka yang tidur 9 jam atau lebih.

Puncanya masih belum diketahui,
namun orang yang tidak cukup tidur
 selalunya mempunyai tahap leptin yang rendah. Leptin merupakan sejenis bahan kimia atau hormon yang menyebabkan kita rasa kenyang.

Pada masa yang sama, mereka juga mempunyai tahap ghrelin yang tinggi. Hormon ghrelin pula bertindak membuatkan kita rasa lapar.

Jika anda sering penat dan selalu mengambil makanan yang tinggi kalori untuk kekal aktif sepanjang hari, berat badan akan naik secara mendadak, lebih-lebih lagi jika anda jarang bersenam.

Oleh sebab itu, pastikan anda tidur dengan mencukupi.

Kurang tidur bukan sahaja boleh menjadi sebab berat badan naik, ia juga boleh menyebabkan masalah lain seperti stres, kegelisahan dan juga depresi jika tidak dibendung.


Patut Diam Atau Balas Komen Negatif Di Akaun Media Sosial? Ini Yang Perlu Anda Lakukan!

Apabila seseorang pengguna media sosial memberikan komen negatif kepada hantaran anda di media sosial, adakah anda patut membalasnya atau membiarkannya?

Ini tindakan yang patut anda lakukan jika berdepan dengan situasi seperti ini.

Media sosial jadi pentas untuk mengkritik?

Kesemua platform media sosial diwujudkan atas alasan untuk manusia berhubung dengan lebih mudah.

Sama ada bersama rakan mahupun ahli keluarga, media sosial sememangnya memudahkan aktiviti perhubungan.

Media sosial bersifat
‘real time’
 atau waktu sebenar ketika berhubung berbanding penggunaan medium lain seperti telefon atau email.

Namun kini, platform-platform media sosial telah bertukar
menjadi platform keyboard warrior yang kerap mencetuskan perbalahan antara satu sama lain.

Media sosial sudah menjadi satu tempat untuk mengkritik,
memberi komen negatif kepada orang lain serta memecah-belahkan sesama pengguna.

Jadi, sekiranya seseorang pengguna media sosial mengkritik atau memberikan komen yang tidak baik kepada anda, patutkah anda membalasnya?

Perkara yang patut diambil kira sebelum memberi komen balas kepada pengguna media sosial

Adakah anda tahu, sama ada anda patut membalas sesuatu komen negatif atau membiarkannya sahaja?

Ini semua bergantung kepada beberapa perkara penting yang berkait rapat dengan persekitaran anda.

Beberapa perkara yang perlu diambil kira sebelum membalas sesuatu komen negatif ialah:

Suasana media sosial anda. Adakah akaun anda dipenuhi rakan dan ahli keluarga terdekat?

Konteks komen negatif yang dibuat. Adakah anda menggunakan akaun peribadi atau akaun rasmi sesebuah entiti atau organisasi?

Siapakah yang memberikan komen negatif tersebut? Adakah mereka benar-benar seorang manusia nyata atau sekadar akaun palsu?

Kesemua perkara ini perlu dipertimbangkan sebelum anda membalas sesuatu hantaran bersifat negatif di media sosial anda.

Bilakah saya boleh membalas komen negatif pengguna media sosial?

Tidak semua jenis komen perlu dibiarkan atau sekadar dilihat. Ada masanya, beberapa komen perlu dibalas kerana ia akan memberikan peluang kepada pemberi komen jika tidak dibalas.

Berikut adalah beberapa keadaan di mana anda sepatutnya membalas komen negatif tersebut.

Apabila ada yang mahu melihat tindak balas anda

Dalam keadaan seperti ini, cara terbaik untuk anda adalah dengan memberikan respons kepada komen negatif yang diberikan berbanding hanya mendiamkan diri.

Contohnya jika anda merupakan pegawai perhubungan pelanggan yang menguruskan akaun media sosial syarikat anda.

Sudah semestinya cara terbaik adalah tetap untuk memberikan tindak balas kepada komen yang ada walaupun ia adalah komen negatif.

Ini kerana, respons dan cara anda menjawab komen tersebut mencerminkan imej syarikat anda.

Anda akan dilihat seperti menyembunyikan sesuatu jika tidak memberikan balasan

Apabila anda sekadar melihat, memadam komen yang diberikan atau menyekat pengguna lain, ia akan kelihatan seperti anda menyembunyikan sesuatu daripada mereka.

Namun, jika anda benar-benar tiada sebarang perkara yang disembunyikan, maka tidak mengapa jika anda berbuat begitu.

Jadi, untuk mengelakkan orang lain memberikan tuduhan yang tidak berasas sehingga situasi menjadi lebih sukar, adalah lebih baik untuk anda membalasnya.

Melindungi reputasi anda

Adakalanya, komen negatif yang diberikan pengguna media sosial sememangnya tidak berasas.

Namun, sekiranya ia sampai ke tahap di mana boleh memburukkan nama anda, maka anda wajar bertindak balas.

Membalas komen negatif ini bertujuan untuk membetulkan dakwaan dan menjaga nama baik anda.

Bilakah pula saya tidak perlu membalas dan melayan komen negatif?

Ada beberapa keadaan di mana anda tidak perlu membalas atau melayan komen negatif daripada pengguna lain. Antara situasinya ialah:

Apabila anda rasa akan ada orang lain yang akan membantu anda

Ada masanya anda hanya perlu menunggu sahaja kerana ada kalanya pengguna lain yang akan menjawabkannya bagi pihak anda.

Kaedah ini tidak sesuai bagi akaun bisnes,
tetapi sangat berkesan bagi akaun peribadi milik individu yang berpengaruh.

Apabila anda tidak mahu perkara tertentu berada di akaun anda

Selain itu, perkara lain yang tidak sepatutnya dilayan ialah berkaitan hal yang tidak sepatutnya ada pada akaun anda.

Antaranya pautan-pautan scam, penipuan, pornografi, serangan siber, buli, ancaman dan perkara-perkara lain seperti ini.

 Jika wujud pautan seperti ini di akaun anda, perkara yang terbaik adalah untuk anda memadamnya dengan segera.

Troll

Tujuan troll dilakukan adalah untuk melihat respons anda terhadap troll
 yang diberikan. Jika anda bertindak balas sesuai dengan kehendak mereka, maka matlamat mereka telah tercapai.

Oleh itu, cara terbaik adalah dengan mengabaikan
 troll
 atau komen negatif yang diberikan.

Pastinya, pembuat
troll
 akan berasa hampa kerana ternanti-nanti komen anda yang tidak muncul seperti yang diharapkan.

Kesimpulan

Ada masanya, berdiam diri adalah cara terbaik. Namun, adakalanya membalas juga adalah cara terbaik.

Pertimbangkan situasi yang berlaku dan balaslah dengan cara yang berhemah. Ini kerana ramai yang akan memerhatikan tindakan dan ucapan anda.


Wanita Usah Biar Jika Sering Sakit Semasa Bersetubuh, Boleh Akibatkan Keradangan Serviks!

Kenyataan pahit ini mungkin susah untuk diterima, namun para wanita senang untuk terdedah dengan
masalah kesihatan faraj
 atas beberapa faktor, ini termasuklah radang serviks.

Apa itu isu keradangan pada serviks? Teruskan membaca.

Apa itu radang serviks?

Cervicitis
 atau turut dikenali sebagai keradangan serviks terletak pada bahagian bawah rahim yang sempit dan pembukaan ruang ke arah saluran faraj.

Masalah keradangan serviks ini boleh berpunca daripada
keputihan yang tidak normal
, hubungan seksual yang menyakitkan, kerengsaan pada vulva atau faraj.

Walau bagaimanapun, pesakit yang menghadapi masalah keradangan ini mungkin tidak mengalami sebarang tanda atau simptom.

Siapakah yang berpotensi menghidap radang serviks?

Tahukah anda,
cervicitis
 sebenarnya sangat sering berlaku? Ini kerana lebih daripada separuh wanita dewasa boleh menderita masalah keradangan serviks pada suatu ketika.

Tambahan pula, golongan wanita yang terlibat dengan tingkah laku seksual dan bertukar-tukar pasangan berisiko tinggi mendapat masalah ini.

Selain itu, wanita yang mempunyai
penyakit jangkitan seksual (STI)
, atau pasangan mereka mendapat STI, juga termasuk dalam golongan berisiko.

Antara punca yang berpotensi mencetuskan
cervicitis

Penyebab keradangan yang paling biasa terjadi adalah jangkitan. Jangkitan pada bahagian serviks mungkin merebak semasa melakukan aktiviti seksual, namun perkara ini tidak selalu berlaku.

Antara kemungkinan penyebab radang serviks termasuklah:

Pertumbuhan bakteria
: Pertumbuhan berlebihan beberapa bakteria yang biasanya terdapat di dalam vagina (
bacterial vaginosis
) boleh menyebabkan keradangan pada serviks

Jangkitan kelamin: Selalunya, jangkitan bakteria dan virus yang menyebabkan radang serviks disebarkan melalui hubungan seksual.
Cervicitis
 boleh berlaku akibat jangkitan kelamin seperti gonorea, klamidia, trichomoniasis dan herpes

Reaksi alergi: Alergi, sama ada pada spermisida kontraseptif atau lateks kondom turut mampu menyebabkan masalah ini. Selain itu, produk kebersihan wanita juga turut menjadi punca

Jangkitan
human papillomavirus
 (HPV) yang telah berkembang juga menyebabkan radang serviks, yang mampu menjadi tanda kanser serviks pada kemudian hari.

Apakah gejala-gejala radang serviks?

Simptom-simptom keradangan bahagian serviks boleh merangkumi:

Keputihan tidak normal yang mungkin
berwarna kekuningan, putih, atau kelabu dan mempunyai bau yang tidak menyenangkan.
Masalah ini juga mungkin berterusan untuk jangka masa yang panjang

Hubungan seksual yang menyakitkan

Kerengsaan pada bahagian vulva atau faraj

Walau bagaimanapun, masalah ini sering tidak mempunyai gejala. Ini adalah salah satu sebab mengapa para wanita harus melakukan temujanji bersama pakar sakit puan secara berkala.

Bagaimanakah masalah ini didiagnosis?

Sekiranya terbukti anda mempunyai simptom-simptom
cervicitis
, segera berjumpa doktor untuk mendapatkan diagnosis yang tepat.

Gejala-gejala masalah ini juga boleh memberi isyarat terhadap kondisi kesihatan faraj atau rahim yang lain.

Terdapat beberapa cara doktor anda dapat mendiagnosis radang serviks, antaranya:

Pemeriksaan pelvis
bimanual

Bagi prosedur ujian ini, doktor anda akan memasukkan jari yang bersarung ke dalam faraj sambil memberi tekanan kepada perut dan pelvis anda dengan tangan yang lain.

Ini membolehkan doktor mengesan kelainan pada organ pelvis, termasuk bahagian serviks dan rahim.

Ujian pap smear

Untuk ujian yang dikenali sebagai pap smear ini, doktor anda akan
mengambil sel darah daripada faraj dan serviks.

Kemudian, sel-sel yang diambil ini akan diuji untuk mengetahui sebarang kelainan.

Biopsi serviks

Jika ujian pap smear anda menunjukan sebarang kelainan, ujian ini yang juga disebut kolposkopi akan dilakukan.

Bagi prosedurnya, doktor akan memasukkan spekulum ke dalam faraj, mereka kemudian menggunakan kapas dan membersihkan sisa lendir faraj serta serviks dengan lembut.

Kemudian, doktor akan melihat serviks anda menggunakan kolposkop, yang merupakan sejenis mikroskop, dan memeriksa kawasan tersebut.

Seterusnya, mereka bakal mengambil sampel tisu dari kawasan yang kelihatan tidak normal.

Apakah pilihan rawatan bagi masalah ini?

Tidak ada rawatan yang
standard
 untuk merawat perihal ini, dan doktor akan menentukan kaedah terbaik berdasarkan faktor-faktor berikut:

Tahap keradangan

Keparahan gejala

Kesihatan secara keseluruhan

Sejarah perubatan

Antara rawatan biasa diberi termasuk antibiotik untuk membunuh sebarang jangkitan, terutamanya setelah seseorang selesai melahirkan.

Sekiranya radang serviks disebabkan oleh kerengsaan daripada
benda asing seperti tampon
 atau penggunaan produk tertentu (
cervical cap
 atau span kontraseptif), berhenti sekejap daripada menggunakannya untuk proses penyembuhan.

Sekiranya anda mengalami keradangan serviks kerana kanser serviks atau prakanser, doktor mungkin akan melakukan
cryosurgery
, kaedah membekukan sel-sel abnormal di serviks yang akan memusnahkannya.

Langkah-langkah pencegahan keradangan serviks

Terdapat cara untuk mengurangkan risiko menghidap keradangan serviks, iaitu dengan
menggunakan kondom setiap kali melakukan hubungan seks.

Selain itu, hindari aktiviti seksual dengan pasangan yang mengalami STI bagi mengelakkan radang serviks.

Seterusnya, anda harus beringat agar sentiasa mengelak menggunakan produk yang mengandungi bahan kimia pada bahagian faraj, seperti tuala wanita atau tampon wangi, supaya risiko alergi mampu dikurangkan.